text:
Stichting Fuente ta presenta un herment-digital pa votado di Aruba, e proyecto Stemwijzer ta bek cu un sistema sofistica den guia di voto. Varios partner y compania local cu ta kere den e movimento imparcial democratico aki ta sostene Votaruba.org cu e fin pa e votado Rubiano por haci un voto bon informa y trece adelanto den nos manera di vota a base di emocion of vota di forma partidista.
E herment aki lo ta disponibel entrante 9 di Juni riba website votaruba.org.
Kico ta Votaruba.org?
Siguiente eleccion na Aruba lo tuma luga riba 25 di Juni, 2021. Den e contexto aki, un Stemwijzer electoral a wordo desaroya, esta votaruba.org. Esaki ta un sosten brinda na e votado na caminda pa eleccion. Votaruba.org ta un herment digital cual despues di contesta algun proposicion, ta mustra e usuario cual partido ta identifica mas cu ne basa ariba ideologia. Den e resultadonan, e usuario por orienta su mes mas extensivo riba e posicionnan di tur partido y revisa tur otro informacion.
E Proyecto di Stemwijzer, votaruba.org, ta un colaboracion entre stichting Fuente y ProDemos. Fuente ta un colectivo di studiantenan Arubiano y hobennan profesional cu ta biba na Hulanda, pero ainda ta carga un amor grandi pa nan isla. ProDemos ta e desaroyado di e Stemwijzer na Hulanda y ta traha cu organisacionnan rond di mundo. ProDemos ta un fundacion independiente, 100% confidencial y neutral, cu e meta pa informa hende y involucra nan den e proceso democratico, na unda privacidad di votado ta wordo salvaguardia. E relacion di cooperacion ta basa riba compromiso di miembronan di Fuente riba un base boluntario, hunto cu e infrastructura digital y expertisio di ProDemos.
Cuater aña atras e prome Stemwijzer pa Aruba a wordo desaroya. Na 2017, tur partido politico Arubano a provee informacion y ultimamente e Stemwijzer digital a wordo uza mas cu 11,000 biaha [e cantidad di personanan cualifica pa vota den e ultimo eleccionnan na Aruba tabata 70,000]. Durante ultimo eleccionnan, nos a mira con hendenan pa prome biaha a cuminsa discuti nan diferencianan abiertamente den posicionnan entre partidonan politico. Pa Stichting Fuente y votaruba.org, esaki ta locual ta mas importante.
Ta invita tur persona cu derecho di voto na Aruba pa haci uzo di votaruba.org y conose cual ta e partido cu ta comparti e mesun opinion cu bo ariba asuntonan di importancia pa nos pais. Ora cu completa e encuesta bo lo ricibi resultado di e 3 partidonan cu tin mas en comun cu bo punto di bista. E posicion mas halto riba e lista ta e partido cu tin mas similaridad den respuesta.
Votaruba.org ta solamente un parti di un decision consciente durante eleccion. Por fabor consulta e programanan politico, debate y otro fuente di informacion pa haña un bista completo di tur e posicionan di e partidonan politico
Bishita tambe nos FAQ-area pa ricibi mas respuesta na preguntanan cu nos ta ricibi frecuentemente atrabes di votaruba.org


c: text/html

text:
KRALENDIJK- Estranheronan ku a bakuná na Boneiru, ora nan tabata pegá aki òf trahando temporalmente, tin problema pa haña e QR-code. Esaki dr. Esther Bernabela a bisa durante un reunion di komishon fiho di Covid-19 djarason.
“MI konosé diferente hende ku a bakuná na Boneiru, pa despues bai nan pais bèk. Ora nan tuma kontako ku Salubridat Públiko nan ta tende ku nan tin ku pasa personalmente na Utrecht na Hulanda, pa tuma esaki.
Inaseptabel
Bernabela ta bisa ku e kos aki no por: “Ta masha bunita ku ta introdusí QR-code i ku tin mester di esaki pa tur sort’I kos. Pero si un hende a bakuná na Boneiru i despues ta wòrdu mandá Utrecht pa buska nan kódigo, esaki pa mi no ta aseptabel”, asina Bernabela a bisa.

robotstxt: allowed

filter: keep


text:
Nomber: Ramon Penzo, 15 ougustus 1945
Prome instrument: 15 aña les di trompet na muziekschool na Hoogstraat Otrabanda serka sr Bongenaar, kapelmeester di Marine. Stop despues di 3 aña.
Kumpra drumset na Sears i siña riba mi mes kon pa toka.
Prome grupo: The Surveyors.
Anthony Minguel, Tonchi, ruman di Mafalda, manager.
Algun musiko Humphrey Josefa, Glen Albertina, Mundu Vidal
Despues drenta Salsbach Jazz Trio
Hopi school concerten den centro pro arte.
Diferente musical den centro pro arte
Konsiertonan na e.o. Aruba, Bonairu, St. Maarten, Surnam, Carifesta na Jamaica.
Tokando den mes un tempu ku Henny van Velzen q.e.p.d., Raul Rosales, tur dos den e.o. Hilton Hotel
Despues drenta den orkesta di El Toro Colina kompaña show internashonal tur anochi den Holiday Beach.
Tambe representa Korsou na New York un siman den Radio City Music Hall.
Despues tur siman den De Tempel ku e.o Rudy Emerenciana, Stanley Betrian, Winterdal, aktualmente e ta biba na Hulanda.
Al mismo tempu toka den Grupo 6 ku e.o. Jacobo Colina , Rudi Cijntje, Elco Gonet, Ruben Scoop i Shon Li Reeni. Tokando por lo menos 2 biaha pa luna
Blue Note ku Defunte Wathey Wout, Ronchi Mathew, Uti Girigorie,q.e.p.d., Stanley Betrian.
OleOle Jazz Club ku e mesun Jazistanan di e tempu ei, manera def. Wathey Wout, Ronchi, Stanley, Gregory, Def. Danny Plantijn
Hooks Hut tur siman ku Pierre Dunker, Gerry Sax, def. Danny Plantijn,Staley Betrian.
Drummer di Gregory su banda ku e.o. Hershel, Igort, Ernie, Stanley representando Korsou na Los Angeles durante un siman den diferente sitio.
Komo bagista(ma siña toké mi mes sin haña les).
Diferente toka ku def. Walter Wout tur siman.
Tokando ketu bai ku Norman Moron,na Korsou i tambe Aruba, Boneiru, Hulanda, Miami, New York
Den Boase ku grupo di Elco Gonet
Tambe ku Gregory Colina su trio den diferente hotel
Den Miles Cafe ku Albi Navas i Lonte Conrades
Ensayo tur siman ku Albi Navas, say i flouta riba djabierne di dos pa 5
Ensayo ku Gregory tur siman djarason di 8 pa 12 di anochi.
Ta bon pa mensiona ku Roy i Elmer Louis ta e promenan ku a dedika un konsierto na Salbach Jazz Trio na Janthiel na mei 1996 i duna kada miembro un
regalu di esaki. Athuntu un potret.
Lo tin mas kos pa mensioná pero e ta bira hopi i mi tin di bai buska muchu den mi mente.
Esaki si mi kier mensiona ku kual a dunami hopi brio.
Mi a bai serka Erwin Prudencia pa les di
Contra Bass.
Despues kumi a splike kon mi ta train na kas ku disku, cd i mi por lesa Real Book(no nota pero chords). Erwin a test mi, pa despues mandami kas sigui hasi lokal mi ta hasiendo, sin dunami les, i ta lokual mi ta hasi te awe. Danki Erwin.
Video:


text:
2 morto den trafico
Awe diahuebs madruga pa 3:23 central a haya yamada di un accident hopi grave na shaba na altura di Sun Shade Optica. Na yegada...
Polis a persigui sospechoso cu a huy pa recherche
Diamars pasa di 9 or mainta recherchenan a para un auto kia cu un sospechoso masculino aden busca pa husticia relaciona cu un caso...
Polis ta razzia na Brikstraat y haya 8 ilegal
Diabierna ultimo polis a detene 8 ilegal na Brikstraat y a pasa nan pa wardacosta. Personal di departamento di traficacion di hende lo interoga...
Homber hinca serio den su cas y ta den situacion critico
Polis ta informa cu awe nochi nan a haya un homber riba caminda sinta na Meiveld seriamente hinca. Na e sitio polis por a...
Polis maritimo ta lastra boto bek na costa
Awe dialuna mainta 09:29 polis maritimo a ricibi yamada di centrale post avisando cu tin un boto yama Spicy Tuna cu number A-2123 cu...
Hinca den pecho cu sker
Polis ta informa cu a hinca un homber cu un sker den su pecho cerca su curason. Esaki a sosode na un cas na...
Homber a fayece despues di sambuya
E homber R.R. Webb (45) naci na Aruba riba 22-12-1972 a fayece despues di sambuya na Nikki Beach diadomingo. Durante e sambuyamento el a...
Atraco riba famia comerciante den nan cas
Awe nochi polis ta informa cu un atraco arma a tuma luga den un cas di famia comerciante. Esaki a tuma luga na Noord....
189 multa den control grandi di trafico
Cuerpo Policial Aruba a haci un control grandi den trafico, asina nan ta informa. A reparti 189 multa Loke a resalta mas tabata:...
Homber a cay den baño y fayece
Pa 9 or y mey di mainta awe centrale post di polis ta haya un melding cu na un cas na Esso Heights un...


text:
Politeismo
Politeismo ta e akto di fe òf kreensia den multiple diosnan ku ta normalmente huntu den un panteon di diosnan, huntu ku nan mes mitologia i ritualnan. Politeismo ta un tipo di teismo i ta lo kontrario di monoteismo, e kreensia den un solo dios.
Politeismo tabata e forma tipiko di religion durante e Era di Brons i e Era di Heru, prome ku e desaroyo i plamamentu gradual di monoteismo òf panteismo, manera kristianismo i islam anto ateismo.[1] E ta bon dokumentá den religion nan historiko di Antiguedat Klasiko, espesialmente e politeismo griego i romano, anto despues di e kaida di politeismo klasiko den religionnan di tribu manera politeismo germaniko òf esun slaviko, E ta persistí den e periodo moderno ku tradishonnan manera hinduismo, shintoismo, religion folkloriko chines, santeria, mayoria di e religionnan tradishonal afrikano anto e la wordu resusitá dor di e okurensianan manera neopaganismo den e era post-kristian.[2]


text:
Kralendijk – Kolegio San Luis Bertran na Rincon i Skol Amplio Papa Cornes na Hato ta sera nan portanan durante dos dia. Motibu di esaki ta ku miembronan di personal a kontagiá ku e vírùs di corona.
Despues ku a konstatá Covid-19 serka algun dosente di Kolegio San Luis Bertran na Rincon, a resultá ku un gran parti di personalku ta duna lès na e skol tambe mester bai den karentena. Pa e motibu aki e dosentenan no por ta físikamente presente mas den klas. Departamento di Salubridat Públiko di Entidat Públiko Boneiru a konsehá e skol pa laga e dosentenan ku no ta malu duna lès digitalmente. E skol ta sera durante dos dia pa organisá esaki.
Na Skol Amplio Papa Cornes tambe nan a konstatá Covid-19 serka algun miembro di personal. E skol aki tambe ta sera durante dos dia. Ta usa e tempu ei pa huntu ku departamento di Salubridat Públiko haña un bista eksakto di kuantu dosente mester bai den karentena òf ku por sigui duna lès normalmente na e skol.
Karentena no na nodi
Alumno(a)nan di e dosentenan ku a tèst positivo no tin mester di bai den karentena. Ta pidi nan mayornan pa vigilá nan salú i den kaso ku tin keho laga tèst nan yu.
E otro skolnan ta keda habrí normalmente. Baimentu di skol ta importante pa salú i desaroyo di nos muchanan. Alumno(a)nan di enseñansa básiko no tin mester di tene distansia for di otro den klas. Enseñansa por sigui normalmente.
Deporte
Aktualmente ku e nivel di riesgo 5, den kua Boneiru ta awor aki, ta prohibí deporte na skol den un sala di deporte. Esaki pasobra e vírùs di corona por plama mas fásil ora di hasi deporte den un espasio será. Ta pèrmití deporte den aire liber normalmente.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
ORANJESTAD – Ayera, djamars 5 di òktober 2021, un hefe di agente polisial a keda sentensiá dor di Korte Komun di Hustisia na Sint Eustatius pa trafikashon di hende i falsifikashon di dokumento. E agente en kuestion a laga un muhé for di Repúblika Dominikana bini Sint Eustatius.
E agente konserní a regla petishon pa e señora na IND den kual e la indiká ku ta pa reuní nan dos. Despues di un investigashon a resultá ku esaki no tabata bèrdat. For di investigashon a sali na kla ku no tabatin ningun tresementu di famia huntu. E agente sospechoso tabatin komo funshon adishonal supervishon di estranhero ku e tarea spesífiko di deportashon di estranhero. E lo mester ta sa mihó e regla i prosedura di imigrashon.
Prizon
Hues a kondená e agente na un kastigu di prizòn di nuebe luna di kual tres kondishonal ku un periodo di prueba di dos aña. A tene kuenta na momento di sentensia ku e konsekuensianan pa e agente envolví.
E investigashon a wòrdu ehekutá door di Reshershi di Reino (Rijksrecherche) bou di mando di OMBES. Reshershi di Reino ta investigá echonan kastigabel dor di amtenar di gobiernu, entre otro polis. For di aña pasá, Reshershi di Reino ta permanentemente na Karibe Hulandes (Boneiru, Sint Eustatius i Saba) ku nan base na Boneiru. Riba e wèpsait: www.rijksrecherche.nl por haña un splikashon di e trabou di Rijksrecherche.


text:
Diadomingo 20 di juni, un biaha mas mundo a celebra Dia di tata. Un dia unda ta dedica atencion y aprecio na tur tata pa e papel importante cu nan tin den bida di nan yiu(nan). Comision Derecho di Mucha tambe ta uni na e dia di reflexion aki unda ta para keto na e tata cu su importancia ta visibel den e Tratado Internacional di Derecho di Mucha cu a keda aproba na aña 1989 y cu Aruba tambe a ta formalmente comprometi na dje desde aña 2001. Articulo 10 di e tratado ta menciona e importancia pa e mucha pa e tin un relacion cu su mayornan. Hasta den caso cu un di e mayornan ta biba den exterior. Den caso nan unda un mucha no ta biba cu un di su mayornan ta importante pa palabra con lo duna forma na e relacion pa medio di un bon contacto y uno structural.
Ambos mayor ta importante y tin un aporte unico na e desaroyo di nan yiu. Sinembargo den e articulo aki nos ta para keto riba e influencia positivo cu un tata por tin den educacion di su yiu. Den cada etapa di e mucha su bida e tata tin un luga unico. Cuminsando cu forma un laso cu e baby dor di dun’e amor por medio di contacto di wowo, carg’e, papia cu ne, canta p’e pa asina por forma un laso di amor cu lo yuda e mucha den su desaroyo emocional. Den edad di 4-6 aña e papel ta amplia dor di sigui traha na e relacion pa medio di e duna structura y haci actividadnan manera hunga cu e yiu, lesa pa e yiu mustr’e amor cu palabra. Segun cu e yiu ta drenta otro etapanan di desaroyo e tata su contribucion ta keda adapta na e necesidad di e yiu. Asina e yiu adolescente e ta rekeri pa e relacion ta uno cu ta brind’e espacio pa e por desaroya den limitenan cu ta proteg’e y cu dialogo pa transmiti norma y balornan sano pa su formacion pa ta un adulto balansa cu ta uza su capacidad completo.
Nos a puntra 2 mucha kico ta e cos mas dushi cu nan tata y esaki tabata nan contesta:
Mucha A: Cu tur ora mi tata ta for di su tempo, pa e traha tempo pa nos. E ora mi por puntr’e tur cos.
Mucha B: E sa cu su tata ta stim’e asina hopi y esey e ta haya hopi dushi y tambe ora e haya regalo.
Na Aruba nos tin diferente forma di famia cu ta conduci cu tin mucha cu no ta biba cu nan tata, pero ta keda importante cu nan tin un bon relacion cu nan tata.
Mucha C: tabata si e siguiente mensahe pa tur tata cu no ta biba cu su yiu: “ Sa cu henter mundo toch sa cu bo ta un tata special. Maske bo ta leu y no ta biba cu yiunan, bo ta special y sa tambe cu bop or wordo stima dor di bo yiunan.


text: Diabierna madruga a drenta informe di cu ladronnan a kibra drenta horta na Subway Sabana Berde, mesora a dirigi un patruya na e sitio. Na yegada di e patruya a bin compronde cu aki ta trata di un caso di kiebro cu ladronicia unda cu e ladronnan a manda 3 baranca door di e glas banda pazuid y a logra drenta den e lugar pa horta. Den oranan di mainta lo controla y lo revisa ta kiko e ladronnan a logra bay cun’e. Den transcurso di e dia e investigadornan technico y forensyco lo presenta pa investiga e evidencianan laga atras.


text:
Kralendijk- MBO Bonaire, parti di Scholengemeenschap Bonaire, i aña aki ta organisá un dia di informashon i registrashon di forma virtual.
E seshon lo tuma lugá riba dia 27 di mart próksimo. Tin dos parti riba e dia aki: unu kaminda ku por partisipá den un wega kaminda por haña informashon di vários direkshon den MBO, i unu kaminda ta hasi ‘intake’ ku kada studiante ku ke bai registrá su mes na e skol.
Registrashon
Pa registrá pa e evento por bishitá wèbsait di MBO Bonaire na www.mbobonaire.com. Tambe por hasi un yamada na e number di telefon +5997876077. Por manda pregunta tambe via Whatsapp riba e number aki.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Kralendijk – E proyekto piloto (Re)aktivashon di Hende Grandi tei pa stimulá nos grandinan pa ta mas aktivo i pa tin mas kontakto ku otro. Departamento di Sosten Sosial i Labor (Maatschappelijke Ondersteuning en Arbeid – MOA) di Entidat Públiko Boneiru ta traha huntu ku e sentro di salú Bon Bida Boneiru, Mental Health Caribbean i Zorg en Welzijn Groep riba e proyekto akí.
E proyekto (Re)aktivashon di Hende Grandi ta hasi e sírkulo sosial di e partisipantenan mas grandi i tantu riba tereno físiko komo mental e ta mehorá salú i estilo di bida di e partisipantenan. Dia 22 di yüni 2021 e proyekto akí a kuminsá ku 30 hende grandi den kategoria di edat di 55 te 95 aña. Pa motibu ku ta trata di un grupo di enfoke vulnerabel, a repartí e grupo den tres grupo mas chikitu. Kada grupo ta konsistí di 10 hende grandi ku un biaha pa siman ta partisipá na diferente aktividat.
Aktividat
E aktividatnan di (Re)aktivashon di Hende Grandi ta konsistí di entre otro bingo, bon kuné, aquafitness, kushiná huntu, bishitá Mangazina di Rei i Botanical Garden, un paseo den bùs na e parti sùit i e parti nort di Boneiru i un kurso di prevenshon di kaimentu. Na momentu di ehekushon di e aktividatnan a tene kuenta ku e medidanan di Covid-19. For di (Re)aktivashon di Hende Grandi a regla transporte (adaptá). A buska e 30 partisipantenan na kas i a hiba nan bèk atrobe.
Registrashon
E proyekto piloto a dura 15 siman, pero ta bai prolong’é. Bo tin mas ku 55 aña i bo ke partisipá na e siguiente grupo? Tuma kontakto ku Shaëdra Baromeo na number di telefòn 777-3745.


text:
Karta Habrí na nos Huesnan
Nos por spera di boso, nos Huesnan, ku boso sa kiko ta pasando. Wikileaks y Edward Snowden a informá nos tur. E gueranan perpetuo y e situashon penoso di miyones di refugiadonan ta papia pa nan mes. Boso tin e kapasidat analítiko y e training intuitivo pa por detektá e kousanan. Boso ta enkargá ku poder estatal.
Di kon boso no ta intervení anto?
Nos Demokrasia Oksidental ta den proseso di wòrdu destruí. Poko poko, ku pasenshi y na un forma inteligente. E ta bayendo den direkshon di un forma nobo di fashismo tolerante, asta benevolente den sierto sentido … te ora e gòlpi di estado ta kompleto, naturalmente.
‘Mind control’ masal via di media y internet ta den full swing. Komo mekanismo di kòntròl y represhon, internet te ainda no ta 100% efektivo, pero nan ta trahando duru riba esei. Por ehèmpel, na China nan ta kompilando un profil personal di tur siudadano. Kada hende ta haña un sifra di ‘krédito soshal’, notá den un tipo di ‘Registro di Krédito Soshal’. Ku esei gobièrnu por detektá y isolá ‘disidentenan’ fásilmente. Y konformistanan ta haña nan rekompensa den forma di funshonnan haltu y bon pagá. Awe na China, mañan serka nos …
Den henter e sistema aki solamente dos ‘lèk’ a sobra: 1) de bes en kuando pueblo ta vota pa partidonan ku no ta 100% bou di kòntròl ainda y 2) de bes en kuando Poder Hudisial ta dikta fayonan ku no ta pas den e plan sekreto. Den tur otro aspekto e sistema ya ta perfekto kaba. Den e artíkulo aki e focus ta riba e di dos lèk, esta Poder Hudisial independiente y imparsial. Pasobra boso, nos Huesnan, ta e únikonan ku tin e poder estatal nesesario pa por prevení e gòlpi di estado sekreto ainda.
Nos ta sita e ex-Prokuradó General di Korte Supremo na Den Haag, Sr. Arthur Hartkamp: “(..) si presidente di e ‘Raad voor de Rechtspraak’ (Konseho pa Poder Hudisial) ta kuminsá dikta kiko huesnan tin ku hasi, e ora ei nos ta den problema serio”. El a atvertí tambe ku kalidat di e trabou hudisial ta bahando. “Bou di preshon di Ministerio di Hustisia ta sèn y sifras so nan ta wak” (Mr. 1, 2014, página 28/29). Durante un speech na Boneiru na aña 2014 Presidente di nos propio Korte di Hustisia tambe a señalá e peliger aki.
Den su Speech di Despedida na aña 1961 Presidente Eisenhower a atvertí: “We must guard against the acquisition of unwarranted influence (…) by the Military-Industrial Complex. The potential for the disastrous rise of misplaced power exists and will persist. We must never let the weight of this combination endanger our liberties or democratic processes”. Eisenhower tabata un Republikano! Sigur nò un iskierdista fanátiko. E tabata militar y tabata bon na altura.
Poder Hudisial tin e poder estatal nesesario pa por defendé demokrasia y derecho humano. Pero e ora ei Huesnan tin ku kambia nan forma di traha. En bes di para wak y sakudí kabes, nan tin ku susha nan man y tribi di dirigí. Pa nan por hasi esei, mester presentá un kantidat grandi di kaso na Korte ku ta bai den un sierto direkshon, es desir den direkshon di Hustisia Natural y derecho y responsabilidat humano. Pero si Poder Hudisial ta sigui apoyá e ‘gòlpi di estado’ sekreto, e ora ei no tin sentido pa entamá kasonan ku ta promové Hustisia Natural.
Ta bien posibel ku e tenshon na Venezuela lo eskalá y ku un fluho di refugiado den barkunan chikitu lo yega na nos kosta. Si gobièrnu ta manda e hendenan aki laman bèk, manera Malaysia a hasi resientemente, nos kier sa kiko boso, nos Huesnan, lo hasi? Si ta hiba un Kaso Sumario pa ordená gobièrnu pa trata e hendenan aki mas humano, boso lo laba man for di e asuntu y disidí ku Korte no por trata un Kaso asina (‘niet-ontvankelijk’)? Si kontesta riba e pregunta aki ta “SÍ”, boso no ta kòrda un evento históriko kaminda algu similar a sosodé?
Ta horibel pa bisa esaki. Y un abogado por papia fásil. PERO, bèrdat ta keda ku Huesnan tin e poder estatal pa disidí. Y nan tin e trankilidat y silensio tambe pa penetrá te den profundidat di nan mente y alma pa haña e kontestanan hustu aya. Kontestanan ku ta lógiko, pero ta kuadra alabes ku nos sintimentu di hustisia. Y kòrda: Si boso, nos Huesnan, no ta aktua, NIUN HENDE lo aktua. Úniko kos ku pueblo por hasi ta guli manda abou òf rebeliá. Pero nos Huesnan por dirigí.
Pero e ora ei boso, nos Huesnan, mester sa den kua direkshon mester dirigí. Y tambe di kon mester dirigí den e direkshon ei. Riba e preguntanan aki boso tin ku meditá y konsentrá. Y si boso ta bai te den e profundidat mas hundu, e kontestanan lo aparesé. Apliká eseinan e ora ei, ‘even if the sky should fall down on our heads’ (asta si shelu lo kai riba nos kabes).
Michiel Bijkerk
Abogado, Bonaire


text:
Diadomingo 27 di mei 2018 a sigui e playoff 2017/2018 di Aruba su futbol Division uno. Den stadion Frans Figaroa na noord a tuma lugar e wega entre Brazil Jrs contra di RCS. Brazil Jrs mester a topa United den nan prome wega caminda e dos team nan aki a termina como lider di nan respectivo grupo, United den Grupo A y Brazil Jrs Grupo B , pero pa motibo di problema di coriente na Frans Figaroa e wega a keda cancela. Y e equipo di RCS ta bin di un derota contra di FC Porto di 0-5.
Despues di inicio di e wega e equipo di Brazil Jrs ta logra habri e marcador tempran na di 6′ di wega pa medio di Samson Occean #19 pa bai ariba 1-0.Na di 9′ di wega ta e Capitan di e equipo di Brazil jrs ta logra amplia e score den persona di Owen van der Wijne pa haci e wega 2-0. Despues ta e mes un Owen van der wijne ta bolbe pone un gol mas na su nomber pa ser exacto na di 24′ di wega pa bai ariba 3-0. Faltando 3′ pa bai sosiego e hoben Faustin Michel # 23 ta score pa RCS logra corta ventaha na 1-3.Final di e prome 45′ nan di wega ta termina cu e score di 3-1 pa e equipo di Brazil jrs.
Den e di dos mitad di wega e equipo di RCS a sali brabo pone basta preshon pero no por a score y na di 81′ di wega riba un contra atake di Brazil jrs Brian Dorothal #17 ta logra score pa bai ariba 4-1. Na di 84′ min di wega ta Bryan Agumbero #11 ta logra score un gol pa RCS y asina ta corta ventaha un biaha mas na 2-4. Final di e wega Brazil jrs vs RCS 4-2. E wega a wordo dirigi pa S Granuel y asisti pa R Vanegas y S Mira.


text:
GOBIÈRNU DI KÒRSOU A KEDA INVITá na apertura di SANDALS ROYAL CURAҪAO
Willemstad – Gobièrnu di Kòrsou a keda invitá na apertura di Sandals Royal Curaҫao dia 3 di yüni 2022.
Tur e ministernan, Promé Minister Gilmar Pisas, Minister di Desaroyo Sosial, Labor i Bienestar Ruthmilda Larmonie-Cecilia, Minister di Desaroyo Ekonómiko Ruisandro Cijntje, Minister di Finansa Javier Silvania, Minister di Enseñansa, Siensia, Kultura i Deporte Sithree van Heydoorn, Minister di Salubridat, Medio Ambiente i Naturalesa Dorothy Pietersz-Janga, Minister Maneho di Gobernashon, Planifikashon i Servisio Públiko Ornelio Martina, Minister di Tráfiko, Transporte i Planifikashon Urbano Charles Cooper i Minister di Hustisia Shalten Hato, tabata presente.
Durante di e seremonia a hiba palabra sr. Gary Sadler, (OD Executive Vice President, Sales and Industry Relations), sr. Kevin Clarke (General Manager, Sandals Royal Curaçao), sra. Natalie Herms (Duty Manager, Sandals Royal Curaçao), sr. Gebhard Rainer (Group Chief Executive Officer, Sandals Resorts International), sr. Adam Stewart (CD Executive Chairman Sandals Resorts International i Promé Minister Gilmar Pisas, kende a hasi e apertura ofisial tambe.
Sandals Royal Curacao a perkurá pa:
- un kantidat di masomenos 810 hende lokal haña trabou;
- un aporte grandi pa e produkto Turístiko di Kòrsou;
- krea interes pa e merkado Merikano i di Region;
- tur pèrmit di konstrukshon, trabou i estadia keda otorgá;
- trese 166 hende pa train nos hendenan lokal;
- manda 80 hende lokal bai tuma training den eksterior, ku despues lo bai fungi komo train-the-trainer pa nos hendenan lokal;
- pa e parti di vito sanitair keda ehekuta;
- apesar ku e Hotèl ainda no a habri su portanan, tòg a laga diferente di nos hendenan ku a keda selektá, kuminsá traha (training on the job) kontra pago.
Na final di e seremonia a sigui un rekorido i despues a ofresé Gobièrnu di Kòrsou, huntu ku algun invitado speshal, un lunch.


text:
E siman aki ta un siman di eGovernment na unda cu ta tumando luga diferente workshopnan pa tur Departamento di Gobiero. E meta di e encuentronan ta pa asina tur departamento y esnan cu a participa den e encuentronan cu lo ta directamente envolvi den e trayecto di eGovernment, por ta bon informa y tambe por ta bon prepara pa e ola di transformacion digital cu ta bay bin na Aruba y pa asina nos hunto por sirbi e ciudadano miho. Prome Minister Evelyn Wever-Croes tawata orador na e encuentronan y a elabora riba e importancia di transformacion digital na Aruba.
“Nos ta diferente departamento, diferente ministerio, pero cu un meta comun: mehora e servicio di Gobierno na comunidad, agilisa e procesonan, y haci e procesonan mas transparente. Esey ta e meta di e-Government. Y den esaki nos ta depende di boso pa por realisa esaki. Den e proceso aki mi kier pidi boso pa duna lo maximo di bo parti, bo cooperacion, bo input, bo comentario. Y indudablemente lo tin otro ideanan cu ta bin dilanti. Ban papia di nan y yega hunto na un producto final cu por wordo implementa facil y lihe”, Prome Minister a expresa.
Innocacion ta hopi importante pa tur pais, pa tur gobierno, industria, compania, y organisacion. E desaroyo riba tereno di tecnologia y automatisacion di ultimo añanan cu ta sosodiendo riba un velocidad halto. Esaki tin un impacto grandi y lo cambia completamente nos bida diario, y con nos ta traha, y lo tin un impacto tambe riba e futuro di nos futuro generacionnan. Y e rol di e ser humano den esaki ta uno crucial. E punto di salida di Gobierno di Aruba ta cu e ser humano ta y lo keda central den tur nos proyectonan di innovacion.
Mas cu mitar di e muchanan cu awe a lanta pa bay scol basico, den futuro, lo traha den trabounan cu awe ni ta existi. Esnan cu awo tin 10, 15, 20 aña di servicio, ta corda cu e tempo ey e forma di traha den e departamentonan tabata completamente otro. E desaroyo ta bayendo hopi lihe, y si Aruba kier competi den region, nos mester cambia tambe, pa nos ta prepara.
Un di e prioridadnan di Gobierno ta e proyecto di eGovernment. Na medio 2018, varios departamento di Gobierno a wordo acerca, como parti di e ‘Digital Assessment’ unda cu pa prome biaha a logra haya un bista completo di e situacion di IT ‘overheidsbreed’. Esaki tawata un paso hopi importante den e trayecto aki cu cooperacion di departamentonan. Esaki a duna un tipo di base-line, un nul meting. Y a resulta cu varios departamento a implementa cambionan grandi cu tempo y ta bon prepara pa e ola di transformacion digital. Pero a resulta tambe di e ‘digital assessment’ cu tin departamento cu no a haya e atencion necesario, y tin cu haal in cu pasonan grandi.
“Pa Aruba ta bon prepara, nos tur mester ta bon prepara. Si un departamento tin tur inversion y un otro departamento no tin ningun inversion, Aruba lo no sali beneficia. P’esey nos mester di colaboracion di tur departamento, y di e departamentonan entre boso mes. Sin e colaboracion, nos lo no logra pa Aruba ta fuertemente prepara pa e ola di transformacion”, Prome Minister a señala.
P’esey Gobierno a cuminsa e proceso di eGovernment, for di 2018, y hunto cu e eGovernment Academy di Estonia, ta finalisando e eGovernment Road Map. E luna aki ta finalisa e fase di consultacion cu stakeholders, y despues lo wordo publica.


text:
Ministro di Finansa, Asunto Economico y Cultura ta anuncia cu den cuadro di brota global di e coronavirus (COVID-19), entrante 20 di maart 2020, lo bay regula extra productonan di necesidad temporalmente. (articulo 2 di Prijzenverordening)
E siguiente productonan lo bay wordo regula temporalmente:
E mayorista mester cuminsa calcula y adapta e prijsanan di e productonan aki cu e margenan menciona nan mes desde dia 20 di maart 2020. Igualmente e detayista (supermercadonan, minimarkets) tambe tin cu adapta nan prijsnan basa riba e margenan indica. Departamento di Asunto Economico (DEZHI) lo haci control retroactivo riba e prijsnan. Pa e motibo aki ta haci apelacion na tur mayorista cu ta ofrece e productonan aki den mercado, pa manda factura y gastonan di transporte di ultimo carga pa cu calculacion di prijs maximo pa e productonan menciona, dentro di 24 ora (conforme articulo 4 di prijzenverordening). Por fabor manda tur documento digital na x.boekhoudt@deaci.aw. DEZHI lo cuminsa haci calculacion di prijs maximo di e productonan special aki y tambe publicacion di esakinan.


text:
WILLEMSTAD – Te cu awe mainta tabatin 22 pashent hospitalisa pa Covid19 na Corsou den Curaçao Medical Center (CMC). Di esey tin 8 den ICU. Cu esaki hospital a yega su plafond di capacidad. Un ola nobo di contagio no ta manehabel pa e hospital. Asina e director general Gilbert Martina a bisa na e radio di Corsou Z86 na e moderador Orlando Cuales.
Pashentnan di ICU cu no tin Covid19 ta reparti riba dos otro departamento. Segun Martina, hende pafo di hospital no por imagina nan mes ki impacto e pandemia tin riba e personal di hospital. “E trahadonan di CMC ta fisicamente y mentalmente cansa” e director a sigui bisa. Sobre peso, diabetisch y malesanan cardiovascular ta algo comun na Corsou. Un pashent obeso mester wordo bira varios biaha pa dia, pa alivia su pulmon. Pa por bira un pashent di mas di 100 kilo, mester por lo menos 6 persona pa haci e trabou. Esaki ta hopi intensivo, e director a sigui bisa.
.


text: Siman pasa hunto cu colega Minster di Husticia y Asuntonan Social Rocco Tjon nos a reuni cu directiva di Fundacion Autismo Aruba (FAA) unda nan a presenta algun material cu a wordo crea y e plannan pa cu aña 2022. E mandatario a sigui bisa cu Fundacion Autismo Aruba a conduci diferente campaña durante aña 2021, pa asina conscientisa comunidad tocante e tematica di autismo y inclusion na Aruba. Durante e periodo aki FAA a logra traha cu diferente studiantenan pa asina crea material y plannan pa por sigui promove e tema di inclusion na Aruba, specialmente den areanan di educacion, social y salubridad. Sr. Ken Thiel kende a finalisa su estudio na Hulanda a presenta su tesis titula “Recommendations to reduce the socio-structural barrier “access to training” faced by educators in mainstream primary schools of Aruba to provide ASD-inclusive education”. Tambe sra. Shaylee Loopstok y sra. Jary-Ann Geerman di IPA a duna splicacion amplio na e madatarionan di e proyecto di “Fidget Toys Box” cu ta cosnan di hunga, cu facilmente bo por tene den bo man cu un meta positivo pa personanan cu entre otro ADHD, ADD, OCD y autismo. Door di hunga cu un di e fidget toy, e ta yuda cu concentracion, reduci stress y ansiedad. Tambe e ta yuda traha ariba e motoriek fini y ta stimula e coordinacion entre e man y wowo. Esakinan tur ta e motibonan pakico ‘fidget toys’ por wordo introduci / permiti den klas y na scol. Minister Endy Croes a sigui bisa durante e reunion un punto cu a wordo treci pa dilanti ta pa por tin mas guia pa educadornan, Por ultimo, FAA ta den preparacion pa cu e siman di inclusion cu lo tuma luga na luna di april 2022.


text:
Recientemente nos por a scucha director di Saba Sr. Kock ta vocifera su precupacion pa cu cuido di nos ciudadanonan di edad halto. Sr Kock a trece dilanti cu dentro di 20 aña cu di cada 3 persona di edad halto un lo tin problema cu demencia of alzeimer. E facilidnan cu tin na e momento aki no ta suficiente awe corda aki algun aña ora nos mester acomoda hopi mas. E alarma a wordo bati, kico nos gobernantenan ta bay haci? E situacion aki mester ta prioridad den cualkier gobierno y mester ta halto riba e programacion di maneho. POR a ancra esaki como prioridad den su maneho.
-Deporte recreativo: punto di salida ta cu facilidadnan deportivo mester ta situa mas tanto posibel den e bario unda e usuario ta biba. Pa tal motibo lo duna atencion na desaroyo y mantencion di facilidadnan den tur bario y districto.
-Pa desaroyo di deporte ta necesario pa inverti den facilidadnan y ekiponan deportivo moderno mantencion continuo. Mirando cu deporte mester ta accesibel pa tur hende, lo percura tambe pa facilidadnan y guia pa gruponan special (60-plussers y personanan cu impedimento fisico y/of mental).
-Percura pa desaroyo di proyectonan di residencia social di diferente categoria y di piso, incluyendo area di recreacion y parke di naturalesa pa asina contribui na calidad di bida di e ciudadano. Mester evita pa concentra residencianan social den mesun area of bario.
-Reforsa e posicion di centro di barionan como pilar di convivencia dentro di nos comunidad y conscientisa nos comunidad di e importancia di esaki.
Tin hopi estudionan haci na unda a demostra cu movecion y interaccion cu personanan den estado di demencia y alzeimer ta di beneficio. Mi persona tambe tabatin e oportunidad pa envolvi e grandinan den movecion y recreacion. E resultadonan tabata hopi positivo yen animo, calidad di bida di nos ciudadanonan di edad tabata halto. E programa di POR lo bay percura cu nos grandinan den tur bario lo tin e facilidad y posibilidad cu guia profesional pa asina mantene y promove nan salud cerca di cas. Nos mester brinda un solucion preventivo pa cu nan salud. IDEFRE a wordo cambia pa IBISA pa inclui salud y pa 8 aña ta traha riba manehonan riba papel pero nada di ehecucion. Awo falta menos cu 3 luna pa eleccion lo bay bin cu ne?
POR ta comprometi cu nos grandinan pa provee un mihor calidad di bida. Mester cuminsa di inmediato cu programanan y percura cu e centronan den bario ta renova y adecua pa asina nan por wordo uza optimaalmente. Lo prepara profesionalnan y voluntarionan cu e conocemento pa asina implementa un programa structura den tur centro di bario pa nos grandinan cu of sin limitacion. Salud y bienestar di nos grandinan ta prioridad di e Plataforma nobo, POR.


text:
Raphael Forrer
June 11, 2015
Instituto bíbliko 2015:Raphael Forrer – Reino di Pakto Dia 5
[Maestro: Raphael Forrer]
[E klas di “Reino di Pakto” lo trata e revelashon progresivo di e plan redentor di Dios pa e rasa humano, manera esaki ta revelá den Beibel. Un estudio di e paktonan lo mustra kon e Reino di Dios ta un aspekto importante i krusial den estudio di Tèstament bieu i nobo. E material de lès ta inkluí: kreashon, kaída, i e kuater paktonan hasí ku Israel: Pakto di Abraham, Pakto di Sinaí, Pakto di David, i e Pakto Nobo. E komprendementu di e Paktonan ta wòrdu enrikesé dor di un estudio di pasahenan Mesiániko importante den Tèstament Bieu.
Lo konkluí e lèsnan mustrando kon i na unda den Tèstament Nobo
kreyentenan ta pas den e plan global di Dios.]


text:
E ekipo nashonal di Antia Hulandes ta gana nan prome wega den e Mundial di beisbol na Suesia. Antia Hulandes a enfrenta Suesia awe dilanti un publiko di 1200 fanatiko. Antia Hulandes a habri e wega den kabes di 9 inning, anotando 6 kareda di kual 4 kareda tabata riba un grand slam di Jair Josepha pa bai ariba 10 pa 2. Den bom di 9 inning e ekipo di Suesia ta bin bek i anota 6 kareda. Finalmente e ekipo di Antia ta gana 10 pa 8.
Belliard ta pasa pa Dodgers
Despues di e wega di awe 30 di ougustus, e tim di Washington Nationals a kambia e infielder Ronnie Belliard pa Los Angeles Dodgers. Den e kambio aki e tim di Nationals lo risibi e picher di klase A Luis Garcia i otro hungado ku lo keda menshona despues.
Belliard di 34 aña tabata batiendo .247 di average ku un “on base percenage” di .297 den 203 turno e aña aki. Belliard ta den su ultimo aña di e kontrakt di 3.5 million ku ela firma na 2007.
Aresto Stanley Ignacio
Algun siman pasa Stanley Ignacio a wordu aresta i tabata wordu akusa di ta envolvi den krimen organisa ku ta trafika paranan eksotiko entre Cuba, Korsou i Hulanda. E aresto a tuma luga na kas di Stanley su mama, na momentu ku Stanley a wordu di setop pa bin na e luga enkuestion.
Akinan ta sigi e sigiuente preguntanan: No tabata por a pidi Stanley presenta na warda di polis i areste einan? Kon OM ta permiti tipo di praktikanan aki tuma luga bou di nan jurisdikshon?
Den e kaso aki kasi sigur OM lo bisa ku a aresta Stanley na kas di su mama paso eynan e ta inskribi. Pero no por a pidi Stanley bin warda di polis, Stanley ta konosi rond Korsou i mi no ta kere ku Stanley lo a, ni por a keda skondi pa justisia largu si ela disidi di no presenta na warda. No ta importa ku ta Stanley of ta otro persona, ni si e persona ta e kriminal di mas grandi of esun di mas chiki, bo no ta setop un persona pa areste dilanti di su mama manera a wordu hasi den e kaso aki.
E vishon di OM ta lo sigiuente: “De visie van het OM is, dat het Openbaar Ministerie er voor zorgt dat zaken objectief en professioneel worden beoordeeld, dat het beheer van de publieke middelen efficiënt en transparant is en dat de toepassing van het strafrechtelijk arsenaal (straffen en maatregelen) effectief en creatief is.” (http://www.gov.an/ccg/home.nsf/vContentW/Justitie–Visie+en+Missie+Openbaar+Ministerie!Opendocument)
Mi tin gana di sa si e aresto di Stanley ta objectief en professioneel manera e vishon di OM ta spesifika.
Ta manda Stanley Hulanda pa e investigashon, pa bai Hulanda tabata tin ticket nechi regla. Investigashon ta kaba anto awo ta Stanley mes mester buska manera pa kumpra ticket pa bin Korsou bek. Atrobe no ta importa si ta Stanley of otro persona, pero mi pregunta ta “KON POR TA?”
Despues di e kos aki tur no mandatarionan ta sali puntra “kon por ta?”, “ku ta asina ta trata ku hende?”, pero nos mandatarionan mester a sali kuestiona for di dia di e aresto kon OM ta permiti paar di reshershi hulandes bin Korsou bin setop un hende pa areste dilanti su mama malu.
Chek e siguente link nan, kaminda Stanley mes ta splika riba su aresto.
http://www.youtube.com/watch?v=eQLMV4qAeLo&feature=channel_page
http://www.youtube.com/watch?v=R3Rh5qnNUWg&feature=channel_page
Bateo Korsou LLWS 09
Picheo Korsou LLWS 09
Korsou ta perde kontra Chinese Taipei
Korsou ta keda invikto
Korsou a enfrenta awe e ekipo di Saudi Arabia den e Little League World Series na Williamsport, PA. E ekipo di Korosu a sa di sali nota 2 kareda den bom di prome inning pa asina bai ariba 2 pa 0. Den kabes di 4 inning e tim di Saudi Arabia a sa di nota 3 biaha pa bai ariba ku e skor di 3 pa 2. Mesora den bom di 4 inning e ekipo di Korsou ta responde ku un kareda pa asina tabla e wega na 3. Den bom di 5 inning Junters Dossett ta kibra e empata ku un honron di 2 kareda. E partido aki por a konta ku un bon picheo di Jardel Martina, ku a picha 5 inning, permiti 2 hit i 3 kareda. Mester menshona ku niun di e 3 karedanan no tabata “earned”. Asina aki Korsou ta pasa pa e siguiente rondu di e kampionato ku 3 wega gana i 0 wega perdi.
Korsou ta laga Japon den tereno
Den e di dos enkuentro na Williamsport, PA, e ekipo di Korsou ta laga Japon den tereno pa asina gana e partido i pone un pia den e di dos rondu den Little League World Series. E partido aki a kuminsa ku Japon ariba 5 pa 0 den kabes di prome, den bom di prome inning e ekipo di Korsou ta bin bek pa hasi e wega 5 pa 4 na fabor di Japon. Den kabes di dos Japon ta añadi 2 kareda pero Korsou ta responde bek ku 3 kareda den bom di dos inning pa asina empata e partido na 7. Japon ta anota 2 kareda mas den kabes di kuater inning pero Korsou ta bolbe responde bek ku 2 pa mantene e partido empata na 9. Den di sinku Japon ta hasi e wega 10 pa 9 pero mesora un biaha mas den bom di sinku Korsou ta empata bek na 10. Japon ta anota atrobe den kabes di seis pa bai ariba 11 pa 10 i faltando solamente tres out pa gana e partido. Pero e ekipo di Korsou no ta entrega i ta anota 2 kareda den bom di seis pa asina bai ariba pa prome biaha den e partido i tambe laga Japon den tereno.
Den tur e aña nan partisipando den Little League World Series esaki ta solamente e di dos biaha ku e ekipo di Korsou ta gana di Japon, e ekipo di Japon a yega di gana Korsou 11 biaha. Sigur sigur e batenan di e ekipo di Korsou a los den e partido aki i si no tabata pa base por bola, wild pitch i eror, Korsou lo a gana fasil di Japon.
Den e enkuentro aki Japon a nota 11 kareda, dal 5 hit i komete tres eror. E Ekipo di Korsou a nota 12 kareda, dal 15 hit i komete 6 eror.
Korsou ta gana 2-1
Awe tabata tin e prome wega di e ekipo di Korsou den Little League World Series na Williamsport, PA. E ekipo di Korsou a enfrenta e ekipo Latino Amerikano ku ta wordu representa pa Venezuela. Ambos ekipo a hunga un bon wega i mas bien tabata un duelo di picheo. E picher habrido venzolano a permiti solamente 2 hit, poncha 8 i permiti 2 kareda. Kaminda e picher yu di Korsou Claycandy Hariquez a picha e partido kompleto permitiendo 1 kareda, 2 hit i ponchando 13 hungado. Banda di un tremendo trabou riba montikulo Claycandy a sa di anota e prome kareda di e partido i den di 4 inning Claycandy ta konekta un doblete i asina empuja Junters Dosset, ku finalmente a resulta e kereda di viktoria.


text:
KRALENDIJK – Den luna di yüli 2021, e kompania SGS, representá pa sr. Jan Pepers a ouditá Selibon N.V. riba e maneho di kalidat i medioambiente ku e kompania ta hiba. Selibon a pasa e ouditoria aki ku éksito i ta gradisí tur su empleadonan i tambe e tim di maneho relashoná ku e logro aki.
For di aña 2015 Selibon NV ta hiba su maneho segun normanan di ISO 9001 (ku ta representá e normanan pa kalidat di servisio) i e normanan di ISO 14001 (ku ta representá e normanan di medio ambiente). E proseso di ISO ta unu kaminda ta stipulá norma di prestashon, ta plania i ehekutá trabounan i ta midi prestashon. Tur esaki pa sòru ku ta realisá tur aktividat i trabounan na un nivel di kalidat ku ta kumpli ku loke e klientenan ta spera i semper teniendo kuenta pa no hasi daño na nos medioambiente.
Kontentu
E sertifikashon di ISO ta un parti integral di maneho di Selibon. ISO ta un instrumento pa evaluá maneho i asina garantisá ku ta realisá tur aktividat i trabou na un nivel di kalidat haltu. Pues, Selibon ta kontentu ku e logro aki. Selibon lo sigui traha pa mantené un kalidat di servisio na nivel i pa kumpli ku e normanan internashonal riba tereno di maneho i medioambiente.


text:
Diaranson 20 di October Prome Minister Evelyn Wever – Croes tabata na Sint Franciscus College den cuadro di e proyecto E- learning. A logra cumpli cu e promesa pa e scol ricibi borchi digital ‘CTouch’ e aña escolar aki conhuntamente cu Chrome Books, pa e lesnan por wordo duna den forma mas digital, Innovativo y atractivo.
Prome Minister a keda sumamente impresiona di mira con e docentenan y alumnonan a brasa e proyecto. E scol aki ta e di cuatro scol cu ta participa den e proyecto aki di E- learning di FUTURA y e deseo ta pa yega na tur otro scol di Aruba tambe.
“Mi kier felicita Sint Franciscus College y gradici nan pa e forma con nan a apoya e proyecto conhuntamente cu SKOA cu a hunga un rol sumamente importante den esaki y FUTURA cu a haci tur esaki posibel.”
Minister di Enseñasa y Deporte Señor Endy Croes, tambe tawata presente na e ocacion special aki y a gradici FUTURA pa e proyecto aki y a expresa su deseo pa pronto tur mucha di tur scol na Aruba por disfruta di e manera innovativo aki di enseñansa.
Directora Nadine Kirindongo: “E experiencia ta tremendo pa maestronan caminda cu awor por duna les den forma innovativo, varia y cu ta capta e atencion di muchanan di biaha. Por wak esaki bek den nan mehoracion di cifra, comportacion, participacion y motivacion”, Señora Kirindongo a expresa gradiciendo pa e oportunidad y a expresa su deseo cu tur scol por ricibi e oportunidad aki tambe.


text:
Minister Dangui Oduber
Awe nos a cuminsa cu e segunda tanda di vacuna
ORANJESTAD - ORANJESTAD – Diaranson atardi Minister di Salubridad Pulico Sr. Dangui Oduber tabata presente na Club Don Bosco na Noord caminda den oranan di mainta a cuminsa cu e segunda tanda di vacuna. Manera planea den e programa di ehecucion di vacunacion diamars atardi Aruba a ricibi un total di 12800 vacuna di Pfizer.
Aruba ta yegando 30 mil persona cu a registra pa haya e vacuna, ya caba mas di 11 mil hende a vacuna di cual mas di 9 mil ta persona riba edad di 60 aña. Como cu e registracion ta bayendo asina bon Aruba cu Hulanda a acorda cu Aruba lo ricibi su di 3 batch di vacuna cada 2 siman embes di 3 siman manera e tabata acorda anteriormente. Aruba tin capasidad pa vacuna mas di 1500 persona pa dia y compara cu e otro islanan den reino Aruba ta sobresali den mas registro pa e vacuna.
Minister Dangui Oduber ta keda pidi pueblo di Aruba pa registra si ainda bo no a haci esaki. Baha e aplicacion di “Aruba Health App” of acudi na un di e 4 oficinanan di MFA rond di nos isla y registra pa haya e vacuna. Personanan cu ta indocumenta tambe por registra pa haya e vacuna pero esaki por sosode solamente na e oficinanan di MFA. Tambe Minister Oduber ta pidi e familiarnan mas jong pa yuda nan famia di mas edad cu no por traha cu e aplicacion pa registra, un yuda otro.
Minister Oduber kier a gradici comumidad di Aruba pa nan participacion den e campaña nacional di vacunacion. Hunto nos lo logra vence e pandemia aki. Ban sigui vacuna Aruba, ban sigui salba bida y ban prospera pa nos por progresa.


text:
Inspekshon di Enseñansa ta enkargá prinsipalmente ku ehekushon di supervishon riba tur tipo di edukashon nashonal. Na kabes di Inspekshon di Enseñansa tin un Inspektor-general ku ta sostené pa ocho inspektor i un sekretariado. Trabou di Inspekshon di Enseñansa ta inkorporá den su vishon i mishon.
Vishon
Inspekshon di Enseñansa ke desempeñá e papel di un órgano di supervishon efisiente ku ta animá insititútonan edukashonal pa mehorá nan nivel di edukashon. Inspekshon di Enseñansa kier hasi esaki pa medio di kòntròl ku ta stimulá e institutonan pa kumpli ku leinan di enseñansa i normanan di kalidat.
Mishon
E mishon di Inspekshon di Enseñansa ta enserá e siguiente elementonan:
Servisionan
Mayornan i eks alumnonan por akudí na Inspekshon di Enseñansa pa:
Kontakto
APC-Complex
Schouwburgweg 24-26
Willemstad
Telefòn: +59994343771 / +59994343772
E-mail: secretariaatio@gobiernu.cw
Orario
Di djaluna te ku djabièrnè di 8.00 or pa 12.00 or i di 14.00 or pa 16.30 or. Riba djabièrnè Inspekshon di Enseñansa ta habrí te 16.00 or pa públiko.


text:
Noticia
Bureau MFA cu anochi informativo conhuntamente cu Qredits Microfinanciering Aruba
Bureau MFA ta organisa un anochi informativo conhuntamente cu Qredits Microfinanciering Aruba. Durante e anochi informativo aki Qredits lo elabora mas ariba: Ken ta Qredits Opcionnan y caracteristicanan di credito y proceso di aplicacion Recursonan di e-learning, templates y mentoring y e futuro programa: Eigenbaas Program E anochi informativo aki lo tuma luga na MFA […]
Fiesta di Sinterklaas
MFA Savaneta conhuntamente cu Beka’s Kitchen ta presenta Fiesta di Sinterklaas dia 29 di november di 5.00 pm pa 8.00 pm. Entrada lo ta AWG 15 pa mucha y ta inclui un snack, juice, saco di mangel y cupcake. Lo tin baile, wega pa mucha y competencia di pintamento. Inscripcion ta di 13 pa 17 […]
Bus di Salud
Dia 16 di november Bus di Salud lo ta na MFA Savaneta di 9.00 am pa 3.00 pm. E servicio di Bus di Salud ta consisti di control di peso (BMI), presion di sanger, sucu den sanger y colesterol y tambe ta duna conseho individual con pa hiba un estilo di bida mas saludabel. Tur […]
Pago di DIMAS
Dia 14 y 15 di november, Departamento di Impuesto no ta procesa pago di DIMAS.


text:
E aña akí e tópiko pa e Premio “Cola Debrot” ta riba e área di Siensia. Gobièrnu di Kòrsou a hasi entrega di premio Cola Debrot na Dòkter Isaac “Izzy” Gerstenbluth. E entrega a keda hasí pa Promé Minister sr. Gilmas Pisas i Minister di Enseñansa, Siensia, Kultura & Deporte (ESKD) sr. Sithree van Heydoorn. Durante di un bunita anochi Dr. Isaac (Izzy) Gerstenbluth a risibí e premio den kompania di famia i konosínan na Museo Kòrsou. Premio Cola Debrot ta konsistí di un boton di oro representando e flor di larahá, un sertifikado i un montante simbóliko.
Premio Cola Debrot ta un premio riba tereno kultural ku a keda introdusí for di 1968 i anualmente Gobièrnu di Kòrsou ta otorgá e premio na un persona òf organisashon ku a hasi trabounan meritorio riba e tema ku ta na turno; e aña akí e tema ta Siensia. Ta bon pa menshoná ku na tur tin 8 kategoria, ku ta Arkitektura, Arte Visual, Baile, Folklor, Literatura, Músika, Teatro i Siensia. E entrega di Premio Cola Debrot ta tuma lugá riba e fecha natalisio di Nicolaas “Cola” Debrot (4 mei 1902 – 3 desèmber 1981). Nicolaas “Cola” Debrot tabata un hurista, eskritor i polítiko, pues un persona multifasétiko. Cola Debrot a nase na Boneiru riba 4 mei 1902. Komo Minister Plenipotensiario di Antia Hulandes na aña 1952, su persona a hunga un ròl importante den e relashonnan entre e islanan di Antia Hulandes. Tambe e tabata Gobernador di Antia Hulandes for di 1962 te ku 1970. Riba 3 desèmber 1981 Cola Debrot a fayesé na Hulanda.
Ku masha orguyo Gobièrnu di Kòrsou ta otorgá e Premio Cola Debrot di 2022 na sr. Isaac “Izzy” Gerstenbluth pa su esfuersonan grandi brindá riba tereno di Siensia. E proposishon a keda hasí pa Konseho Kultural Kòrsou ku tur aña di nobo ta instituí un komishon independiente pa skohe e ganadó di e prestigioso premio akí. E aña akí Konseho Kultural Kòrsou a presentá sr. Isaac “Izzy” Gerstenbluth komo nominado pa risibí e premio. Konseho di Minister a ratifiká e proposishon akí i Minister di ESKD sr. Sithree van Heydoorn a invitá e nominado na un reunion pa puntra Dòkter Izzy si e ta aseptá e premio. Dòkter Izzy a reakshoná sorprendí i a ekspresá di a keda sumamente babuká ku e notisia.
Sr. Isaac “Izzy” Gerstenbluth a produsí diferente publikashon sientífiko den diferente revista, esakinan revisá pa homólogonan (personanan ku ta ehersé mes un tarea ku sr. Izzy Gerstenbluth na ingles, “peer-reviewed”). Su enfoke sientífiko prinsipal ta temanan ku ta trata e siensia di salubridat públiko i ta relatá na temanan ku tin mashá relevansia pa nos komunidat lokal. Manera malesanan di infekshon i tambe kondishonnan króniko manera entre otro enfermedat kardiako/kardiovaskular i diabetis. E publikashonnan i e datonan generá pa medio di esaki tabatin impákto riba e maneho ku e sektor di salubridat a hiba na Kòrsou i tambe den region.
Ban sigui kere i apoyá nos mes hendenan i sigui duna nan e balor ku nan meresé, di e forma akí nan por ta modelo pa nos yunan ku ta kresiendo.
Un danki na Konseho Kultural Kòrsou pa nan trabou estupendo!


text:
Diahuebs atardi rond di 4.45pm a bati alarma na Dr. Horacio e. Oduber Hospital paso a constata candela riba dak di e edificio bieu unda trabounan di construccion y renobacion ta tumando luga. Mas trempan trahadonan a duna di conoce di ta hayando holonan straño y di biaha e “hulpverlenersteam” di Hospital a bay den accion pa mira di unda e holo por ta biniendo. Manera cu a constata e origen di e holo di huma “ploegleider” di e “hulperverlenersteam di Hospital a paga e candela. Na momento cu Brandweer a yega Hospital nan a tuma over pa asina sigura cu e parti critico a pasa y e candela ta completamente paga.
Hospital tin su mesun di team di calamidad cu ta prepara pa si un calamidad sosode nan bay den accion. Riba pisonan unda pashent ta hospeda tabatin algun molester di huma y pues di biaha a tuma accion pa evacua den forma di prevencion mirando cu e meta principal di e “hulperverlenersteam ta pa salvaguardia e siguridad di pashent. Brandweer a inspecciona e edificionan y manera cu nan a declara nan sin peliger e pashentnan por a bay back nan camber.
Un incidente
chikito den forma di candela unda trabounan di construccion y renobacion di
Hospital ta tumando luga a ser atendi den forma rapido pa team di Hospital
conhuntamente cu Brandweer. Aunke a resolve e incidente aki den forma
profesional y rapido pa preveni Hospital a tene warda durante oranan di anochi
te cu mainta na e sitio unda e candela a cuminsa pa sigura cu tur cos ta bou di
control.
Danki na ful e team di Hospital y Brandweer cu a resolve e incidente aki lihe pa asina cuido di pashent por a continua debidamente.


text:
KRALENDIJK- Awe 7 di mart 2021 tin 92 kaso aktivo di Covid-19 na Boneiru. Un kaso aktivo ta bishitante di Boneiru. E otro kasonan aktivo ta trata habitante di Boneiru.
Di e 114 personanan ku a tèst ayera, 22 a resultá di ta positivo. Tin 1 persona hospitalisá pa motibu di Covid-19.
Prevenshon
Ta importante pa ora bo tin keho bai tèst. Importante ta pa keda warda den karentena. No sali pa bo no kontagiá otro persona. Pa baha e sifra di kontagio ta importante pa mantené e reglanan di higiena. Tene 1,5 meter distansia i laba man ku awa i habon pa evitá kontagio ku e vírùs di corona.
Bo tin keintura, doló di garganta òf kualke otro síntoma relatá na Covid-19? Keda bo kas i yama 0800-0800. Mantené e instrukshonnan di higiena. Kome salú, drumi sufisiente i move regular pa hisa bo resistensia. Kuida bo mes i esnan rònt di bo.
Lesa tambe:


text:
Dialuna awor despues cu haya e resultado di e diferente testnan cu a wordo manda Hulanda, lo tuma e desicionnan necesario segun cu e resultado ta exigi. Mientrastanto tur medida cu actualmente ta na vigor te cu dia 31 di Januari lo sigui na vigor, hasta despues di e fecha menciona.
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Comunicado
Crisis Team Covid-19 di gobierno di Aruba ta desea di recorda: Tur medidinan pa Covid-19 keda prolonga
01/02/202101/02/2021


text: Diamars 17 di mei ta Dia Internacional di Hipertension. Hipertension ta e termino cu ta wordo utilisa pa describi presion arterial halto. Un persona cu presion arterial halto, sin tratamento, por sufri di hopi consecuencianan medico. Por ehempel, malesanan di curason y ader, stroke, problema cu riñon, problema cu wowo, y otro problemanan di salud. Minister Oduber a splica cu e programa aki ta parti di su maneho di Salud Publico cu ta basa riba prevencion. Tambe e ta parti di e Plan Nacional di Prevencion di malesanan NCD’s cu ta wordo realisa door di e stuurgroep cu ta consisti di diferente stakeholders conhuntamente cu PAHO. Ministerio di Salud Publico sa cu e causa di hipertension ta hopi compleho y pa logra un cambio y solucion nos lo mester traha consistente riba consientisacion, educacion y actua hunto pa logra esaki. E meta ta pa a largo plaso reduci e gastonan di AZV door di prevencion. E malesa aki ta un malesa silencioso. Es decir cu hopi hende no sa mes cu nan ta sufri di dje. Pa es motibo aki, Departamento di Salud Publico conhunto cu Ibisa tin e campaña “Sa bo numbernan”. E campaña aki kier enfatisa e comunidad pa tuma iniciativa y nan responsabilidad social, pa midi nan presion regularmente na cas. Minister a menciona cu ta hopi importante pa educa nos mes den area di movecion, nutricion y yuda otro nan tambe den e oportunidad di por biba un bida mas saludabel. Un par di punto pa preveni presion halto ta: haci actividad fisico regularmente, limita alcohol, stop di huma, baha man na salo y cuminda vet. E campaña “Sa bo numbernan” a wordo realisa danki na e bon cooperacion cu tin entre Ministerio di Salud Publico y Ministerio di Deporte, un danki special na e team di DVG y Ibisa cu a haci esaki posibel. Minister Dangui Oduber ta pidi comunidad pa buska mas informacion ariba e tema di hipertension y no lubida cu bo mes por tuma bo presion na cas mes pa bo sa bo number.


text:
Nos recuperacion ta den nos man! Awo mas cu nunca nos tin pa sigui cuida nos mes, pa asina nos sigui maneha Covid-19 riba nos isla.
Durante e ultimo lunanan, e aumento di casonan a scala di manera significativo, esaki a trece cune diferente reto y obstaculo. Tambe ela conduci na diferente medida di proteccion un bez mas pero e resultado ta cu e casonan ta bahando. E medidanan hunto cu e disciplina y compromiso di nos comunidad, a logra e bahada significativo di e curva. Nos ta den bon caminda, pero nos mester sigui cumpli pa persevera.
Departamento di Salubridad Publico Aruba por medio di e campaña aki kier encurasha y motiva nos comunidad completo pa sigui cumpli, sigui cuida y mantene un mentalidad positivo den e periodo aki. Nos ta conoci pa ta un pueblo cu curashi y determinacion pa logra cosnan grandi y hunto so nos por sigui hiba nos isla dilanti. Uni nos ta vence, dividi nos ta fracasa.
P'esey invitacion pa nos tur sigui cuida nos mes, pa asina cuida otro. Uni nos lo ta mas fuerte pa resisti Covid-19, si nos sigui e recomendacionnan di Ministerio di Salud y DVG.
Nos ta logrando y cu Positivismo, curashi, motivacion, determinacion, disciplina y AMOR PA NOS PAIS! Nos lo persevera.
Aruba ta conta cu bo!


text:
Fundashon CasMarie ta brinda diferente servicio, tur cu e meta pa mehora e calidad di bida di e persona cu demencia y su famia.
Servicio di pasadia
Nos tin 2 grupo di pasadia, e Memory Group y e Grupo Pasadia
E Memory Group ta specialmente pa persona cu ta experiencia dificultadnan leve y cu por funciona cu un minimo di guia y ayudo durante e dia. E terapia Psycho-social ta consisti di ehercicio fisico. Importancia di cuminsa e dia cu ehercicio fisico ta prueba dor di diferente estudio. Ehercicio regular ta bon pa e celebro y ta mehora e circulashon di sanger den e celebro. Pa es motibo aki ta cuminsa e dia na CasMarie cu un actividad di ehercicio. Despues ta continua cu actividadnan pa activa e funcion di e celebro. Nos ta lunch merdia hunto den grupo pa despues sigui cu diferente wega por ehempel domino, rummikub, carta etc. Durante e dia tin amplio posibilidad pa combersa den grupo of individual, si tin cualkier preocupacion tin oido pa esaki tambe. Tambe nos ta ofrece informacion y nos ta ofrece guia con por maneha cu e dificultadnan. Por ehempel por tuma nota di nos informacion tocante “tips con pa yuda e memoria” (PDF)
Por download e Brochure Memory Group (PDF) akinan.
Pa persona cu ta experiencia dificultadnan mas grandi y mester mas ayudo, sosten y cuido durante e dia tin e opcion pa participa na e Grupo Pasadia. Un dia placentero y un programa varia ta nos punto di salida.
Nos ta trata di reactiva e persona su abilidadnan, di un forma ameno. Nos experencia ta cu ta hopi importante pa un persona sigui experencia exito. Nos ta pone hopi enfasis riba esaki y ta tene cuenta cu e abilidadnan di nos cliente durante e actividadnan cu nos ta brinda. Nos actividadnan ta consisti di actividad fisico, actividad social-emocional y actividad pa stimula e mente. Tambe nos ta yuda mantene e abilidad pa haci tarea chikito den cas of mantencion di e cuido / higiena personal.
contribucion ta varia entre 100 AWG pa luna – 250 AWG pa luna, depende cuanto bes pa siman e persona participa na e pasadia.
Servicio di informacion
CasMarie ta brinda na diferente forma posibilidad pa haya informacion, guia y sosten.
Un meta importante cu CasMarie tin ta pa brinda informacion na pueblo di Aruba. Nos ta trata di logra esaki riba e diferente formanan aki:
Anochi di informacion Dementie Café CasMarie
Nos ta brinda e Dementie Café CasMarie cual ta anochi di informacion tocante demencia. Pa haya un bista di e programa por click aki: DCC jaarprogramma 2014-2015 (PDF).
Cu e servicio aki nos ta brinda un momento di encuentro y informacion pa tur interesado. Por ta cu un persona ta experiencia cambionan den funcionamento propio of cerca un familiar of conocir. Tambe por ta cu un persona ta traha cu persona cu demencia y kier keda altanto di e ultimo desaroyo den cuido. Tur persona ta bon bini na e anochinan aki. Tur anochi tin amplio oportunidad pa haci pregunta tocante e charla of tocante cualkier preocupacion cu por tin.
Informacion via pagina di Facebook
CasMarie Info-Lounge
Den un espacio trankilo tin e oportunidad pa busca informacion tocante demencia sea den buki / revista of digital. Tambe tin e opcion pa wak pelicula tocante demencia. Si ta desea di haci uzo di nos Info-Lounge por traha un cita pa esaki na 5843375 of 5696910
Riba peticion pa instancia / scolnan / grupo di 60 plussers etc nos por brinda informacion riba e topico di demencia
Servicio di sosten y guia na famia of individual
CasMarie ta brinda na famia e oportunidad pa participa den un support group / grupo di contacto. E meta di un grupo di sosten ta manera e palabra ta bisa, sostene otro door di comparti tips con pa anda cu un persona cu tin demencia. Tambe e grupo di sosten por ta un “uitlaatpijp” pa e persona cu ta duna cuido por desahoga su mes (su tristesa, su rabia, su inabilidad, etc.). Tambe e por bira un “uitje” pa e persona cu ta duna cuido y asina e ta pafo di e situacion di tur dia y por papia ariba e situacion cu e ta aden sin mester tene cuenta cu ken e ta papia (famialares, amistadnan, etc.) y ta comparti cu otronan cu tambe ta den e mesun situacion cune.
E grupo di contacto ta reuni 1 biaha cada luna ariba e prome diaranson mainta di 9 or pa 10.30 na CasMarie of un biaha cada 2 luna riba e prome diahuebs anochi di 7 or pa 8.30 pm na CasMarie.
Si ta desea di ricibi mas informacion of ta desea di inscribi pa e servicio aki por fabor tuma contacto cu CasMarie na 5696910 of na 5843375. Pa mas informacion por tuma nota di e brochure di grupo di contacto (PDF grupo di contacto)
Tambe ta posibel pa ricibi sosten y guia door di e psychologo di Fundashon CasMarie. Por haci uzo di e servicio aki pa sesion cu famia, cu e pareha of individual. E malesa di demencia por trece cune cambionan den actitud y funcionamento. Esaki por ta dificil pa comprende y of acepta. E cambionan aki por trece tambe hopi pregunta y inseguridad. Tin biaha por discuti e situacion cu conocirnan y ta sinti alivia despues. Tin biaha esaki no ta e caso pasobra e situacion ta uno hopi compleho. Den e casonan aki ta recomenda pa tuma contacto pa un cita cu e psychologo di CasMarie.
Liña di maneho di e psychologico:
- E psychologo ta mantene su mes na e codigo di trabou pa psychologo na Hulanda (Beroepscode NIP).
- Necesidad pa consulta ta wordo indica y stipula hunto. Esaki por wordo adapta conhuntamente na cualkier momento durante e proceso di guia.
Servicio di test Neuro-psychologico riba peticion di specialista
Riba peticion di specialista por haci test neuro-psychologico. E testnan aki ta trece claridad riba e abilidad nan actual di e persona y ta yuda pa jega conhuntamente cu e specialista na un diagnosis mas completo. E bateria di test cu ta wordo usa pa esaki ta consisti di testnan valido y special pa midi e diferente funcionnan di e celebro. E resultado di e testnan ta duna un indicacion fuerte di posibel causa pa e problema. Tambe nos ta duna conseho practico na e persona y su famia pa asina yuda mantene e abilidadnan lo mas halto posibel. E resultado y conseho nos ta manda digital pa e specialista cu a pidi e test neuro-psychologico.


text:
Huez a confirma exigencia di Fiscal
ORANJESTAD (AAN): Diabierna mainta via video conference, Hues a condena e dama R. di 58 aña di edad, na castigo di 4 aña di prison pa a abusa di su dos yiunan menor di edad.
Den sala di Corte tabata presente Hues, Fiscal, abogado y e tata di e muchanan. Na KIA, den un oficina, tabata e acusado R. pa e scucha su sentencia.
Algun siman pasa tratamento di e caso a tuma lugar caminda R. ta worde acusa cu entre Augustus 2011 te cu 2017, el a abusa di su dos yiunan, un homber 12 aña y un muher 13 aña. Subsidiario R. ta worde acusa di a haci acctonan inmoral cu su dos yiunan.
Fiscal a exigi 4 aña di prison: Na opinion di Fiscal e forma con e muchanan a describi kico e mama tabata haci nan y nan mester a haci cu otro, esaki no por worde considera abuso. El a bisa cu mester tin un forma di penetracion pa considera esaki como abuso. Fiscal a indica cu e parti fastioso den e caso aki ta, con e muchanan por describi con cosnan a sosode. Pesey, a base di ley, no por prueba cu tabatin abuso.
Sinembargo aki por papia di actonan inmoral y e forma con esakinan a sosode, por considera esaki como abuso. E hecho cu e muchanan, bou presion di e mama, nan mester haci actonan inmoral, por considera esaki mescos cu ta penetracion. Fiscal ta haya cu R. ta culpable. Pa cu e castigo, Fiscal a bisa cu hechonan asina por afecta e muchanan pa hopi tempo. Esaki por manifesta ora e muchanan a bira adulto.
Fiscal a mustra cu Hof su punto di salida ta 3 aña di prison pa abuso sexual di mucha. E parti cu ta haci e castigo mas pisa, ta ora cu ta forza e muchanan haci actonan inmoral. Aki ta papia di abuso di dos yiu den un periodo largo. Fiscal a exigi 4 aña di prison pa R.
Sentencia: Diabierna mainta Hues a bisa cu, mescos cu Fiscal, e no ta haya proba cu tabatin penetracion sexual cu e muchanan. Hues si ta haya proba e acusacion subsidiario, esta cu R. entre 2012 y 2017 a haci actonan inmoral cu su dos yiunan.
Hues a bisa cu e ta haya e declaracion di e muchanan ta consistente. E ta confia e declaracion di e muchanan. E hecho cu e muchanan no a ripara cu e mama tin cicatriz na su barica parti abao, no ta mustra cu tin cu desconfia di e declaracion di e muchanan. E ta haya cu tin dos declaracion cu ta sirbi pa pruebanan di sosten.
E muchanan a mira kico nan mama a haci cu nan. Hues a bisa cu e mucha homber tabata pupu y pishi den su carson na school. Esaki ta su reaccion ora e pensa cu e tin cu bay cas pa haci cosnan inmoral cu su ruman muher y su mama.
Hues a remarca cu un mama cu ta laga su yiunan chikito haci actonan inmoral cu otro y cun’e, ta un asunto hopi serio. Esaki por afecta e muchanan den futuro. E ta haya cu e mama, R., no a tene cuenta cu esey. Pa cu e castigo, Hues a tene cuenta cu psycologo ta haya R. responsabel pa su actonan.
Hues a bisa cu e ta haya e exigencia di Fiscal na su lugar y ta confirma esaki. Hues a condena R. na 4 aña di prison, kitando e tempo cu e ta sera den KIA.


text:
Bowling Trios a inincia na Cali
Elias, Jonathan y Valentino a mira accion
Competencia di Bowling Trios a tuma lugar ayera caminda cu e trio Elias Halabi, Jonathan Bremo y Valentino Jacobs a mira accion.
Cu un total di 3329 e Trio a keda na e di 17 lugar.
Awe ta start e weganan di Team caminda cu e prome nan pa cuminsa ta Thashaina Seraus, Kamilah Dammers-Naddal, Jeadine Luidens, Vanessa Valdez y Xante Lobbrecht.
Atardi e Team di Bowling caballeros tambe lo start.
Lo ta 2 dia competencia pisa tanto pa e damas como e caballeros nan di Bowling.


text:
The content originally appeared on: Diario
Minister Dangui Oduber
ORANJESTAD (AAN): Den cuadro di diversificacion Minister di Turismo y Salud Publico sr. Dangui Oduber ta comparti cu e aerolinea Wingo ta aumenta nan vuelonan pa Aruba. Recientemente Wingo a dicidi cu lo bay aumenta su buelonan entre e luna di juni y augustus pa 3 buelo semanal for di Bogota, esaki ta un aumento den e capacidad di asiento di 44 porciento.
Wingo a aumenta buelonan den diferente rutanan existente, internacional y nacional mes, hopi di e buelonan aki ta conecta cu e buelo di Bogota pa Aruba. Esaki ta bay haci cu lo bay tin un aumento den e “airlift” di Latino America pa Aruba. Ya caba ta premira cu lo tin un crecimento for di e mercado aki, segun e mandatario.
Minister Dangui Oduber a duna di conoce cu diversificacion di rutanan den Latino America ta cuadra cu e maneho di Gobierno. Minister Oduber ta hopi satisfecho cu e trabou cu e airlift committee ta haciendo. Ban sigui avansa hunto como pais pa como pais nos yega bek na 100 porciento di recuperacion di nos turismo compara cu aña 2019.
Photo Credit: 297 Spotters


text:
Kiko ta kiko? Esaki ta pa tur amante di nos idioma materno: charada na papiamentu. Nos a skohe algun charada fásil i prèt pa drecha bo dia. Esaki ta djis un kolekshon chikitu, tin mas na kaminda. Scroll pa lesa e kontestanan. Sigui nos via Instagram pa mas!
Tot nu toe werd je verwend met allerlei gratis materiaal over het Papiaments; van woordjes, uitdrukkingen, liedjes, quizzen tot taalweetjes en meer. En nu is het tijd voor iets nieuws, namelijk charada na papiamentu. Dat zijn raadsels in het Papiaments. Het oplossen van raadsels is een leuke manier om je brein extra te trainen. We hebben er een aantal voor je verzameld die qua zinsopbouw goed te volgen zijn voor een beginner. Scroll voor de oplossingen.
Charada
1. Kua seru bo no por subi?
2. Kiko bo por tene den bo man drechi, pero nunka den bo man robes?
3. Ken por bula mas haltu ku un kas ariba ku abou?
4. Kiko mester ta kibrá pa bo por usa?
5. Tempu mi tabata mucha mi tabata largu. Awor ku mi ta bieu, mi ta kòrtiku. Kiko mi ta?
6. Dos tata i dos yu ta bai piska. Kada un ta piska un piská. Na kaminda pa kas nan no a pèrdè niun piská, pero tòg nan ta yega kas ku 3 so. Kon por ta?
7. Kuantu banda un bala di futbòl tin?
8. Mi tin dos wowo, pero mi no por mira. Mi tin dos pia, pero mi no por kana. Kiko mi ta?
9. Kuantu luna tin 28 dia?
10. E kos akí ta di bo, pero otro hende ta us’é mas ku bo mes. Kiko e ta?
↓ mas charada abou
11. Kiko bo ta mira den un minüt, den un siman i den bo man?
12. Mi ta loke mi ta tanten bo no sa kiko mi ta. Pero asina bo sa kiko mi ta, ya mi no ta loke mi tabata.
13. Kiko por para meimei di awa sin muha?
14. Tur hende tin e. Niun hende no por mishi kuné, ni pèrd’é. Kiko e ta?
15. Kiko ta bula sin ala?
16. Kiko ta mas pisá: un kilo di pluma òf un kilo di chumbu?
17. Djuni ta kana pafó sin pèchi, sin sombré, sin paraplü i sin regenyas. Tòg su kabei no ta muha. Kon por ta?
18. Kiko bo ta haña un biaha den misa, pero tres biaha den santana?
19. Kiko ta sali sin usa porta i baha sin usa trapi?
20. Mi ta doño di tur lèter pero mi mes tin 3 sílaba so.
21. Franklin tin 4 yu muhé. Kada yu muhé tin un ruman hòmber. Kuantu yu Frankil tin?
22. Mi mama tin un yu ku no ta mi ruman. Kon por ta?
23. Mi no ta un bestia, pero mi tin rabu sí. Bo por rei kiko mi ta?
24. Ku kiko tur kos ta kaba?
25. Mi tin skama pero mi no ta piská, mi tin korona pero mi no ta rei. Kiko mi ta?
26. Tres dòkter ta bisa ku Quincy ta nan ruman hòmber. Quincy ta bisa ku e no tin ruman hòmber. Ken ta gaña?
27. Bo ta mira mi un bia den luna, pero dos bia den aña. Kiko mi ta?
28. Kiko ta subi, pero nunka no por baha?
29. Duna mi ko’i kome i lo mi biba i sigui krese. Duna mi awa i lo mi muri. Kiko mi ta?
30. Tin 5 mucha den un kamber. Gino ta hungando Xbox, Tamara ta pintando, Raiza ta hungando dam i Aedan ta lesando un buki. Kiko Lisander, e di 5 mucha, ta hasiendo?
31. Kiko ta grandi den Amsterdam i chikitu den Hulanda?
32. David su mama tin tres yu; Mimi, Mami i …?
33. Nilo ta feita 14 biaha pa dia. Tòg su barba i mustashi ta keda meskos. Kon por ta?
34. Unda e mihó biña ta krese?
a. Fransia
b. Afrika
c. Spaña
35. Mi tin siudat, pero mi no tin hende. Mi tin seru, pero mi no tin palu. Mi tin awa, pero mi no tin piská. Kiko mi ta?
36. Mi tin kuater pia, pero mi no por kana. Bo por rei kiko mi ta?
37. Mi ta e ayera di mañan i e mañan di ayera. Kon ta mi nòmber?
38. Kuantu webu bo por hinka den un makutu bashí?
39. Semper mi ta bo dilanti. Den banda ni patras bo no ta haña mi. Kiko mi ta?
40. Mi ta yu hòmber di bo wela i tawela, pero mi no ta bo tio. Ken mi ta antó?
41. Promé ku a deskubrí Mount Everest, kua tabata e seru di mas altu?
42. Kiko ta pretu ora bo kumpr’é, kòrá ora bo us’é i shinishi ora bo tir’é afó?
43. Kiko tin kuater lèter, tin biaha ocho, pero nunka sinku lèter.
44. Ken por traha ora bo hinka dede den su wowo?
45. Kiko ta pèrdè su kabes mainta i ta hañ’é bèk anochi?
46. Kiko por biaha rònt mundu sin move?
47. Mi ta habri ora áwaseru ta kai i sera ora e stòp di kai.
48. Kiko tin 4 dede i un dùim, pero no ta hala rosea ni por move?
49. Tin tres frishidèr banda di otro.
E promé ta blanku
E di dos ta blanku
E di tres ta blanku.
Baka ta bebe … ?
50. Mi por bula i mi por pèrdè. Mi ta bo amigu i bo enemigu. Sin mi bo no por biba. Kiko mi ta?
51. Bo dilanti tin un leon i bo tras tin un Jaguar. Bo tin un pistol den bo man, pero a sobra un bala so. Kiko bo ta hasi?
52. Un hòmber den un outo ta para na final di kaminda. Su dilanti tin un porta di oro, un porta di plata i un porta di bròns. Kua porta e ta habri promé?
53. Kiko ta siegu, surdu i muda pero ta papia bèrdat semper?
54. Un pa un seis amigu ta drenta trein na Amsterdam. Despues di bintishete minüt nan ta yega Utrecht, nan destinashon. Kuant’or nan a drenta trein?
55. Mi tin 21 wowo pero mi no por mira. Kiko mi ta?
56. Tin tres edifisio na kandela: un kas, un banko i un biblioteka. Kua kandela ambulans ta bai paga promé?
57. Si ta dura 10 minüt pa herebé 1 webu, kuantu ta dura pa herebé 3 webu?
58. Kiko tur karpinté tin na nan man robes?
59. Tempu ku mi tabatin 6 aña mi ruman muhé tabatin 3 aña. Awor mi tin 60. Kuantu aña mi ruman muhé tin?
60. Mi no ta na bida, pero mi por krese. Mi no tin pulmon pero mi tin mester di aire. Kiko mi ta?
61. Tin un bòm riba un kòmpiuter. Na man robes di e kòmpiuter tin un telefòn i dos buki, na man drechi tin un kòpi i un vas. Kua opheto e eksploshon ta destruí promé?
62. Carlos ta un yònkuman di kasi 2 meter. E ta traha na un karniseria hopi popular. E ta bisti sais XXL. Su kètsnan ta sais 46. Kiko e ta pisa?
63. Tin un palabra na papiamentu ku tur tur hende ta skirbi robes. Bo sa ta kua?
64. Tur hende ta kumpra mi pa kome. Tòg niun hende no ta kome mi. Kiko mi ta?
65. Un tata i un yu tabata den un aksidente di outo. Ambulans a hiba nan hòspital. Ora nan a yega hòspital, e dòkter a mira e mucha i a grita: “Hesusea! Ta mi yu!”. Kon por ta?
66. Kiko ta yora mas duru ku un beibi?
67. Kiko bo ta mira na final di tur regenbog?
68. Kua banda no ta toka muzik?
69. Dikon galiña ta pone webu?
70. Unda ta e mihó kaminda pa siña landa?
71. Kon yama un búmeran (boemerang) ku no ta bini bèk?
72. Na kua idioma e dos Papanan di Roma ta resa ora nan ta huntu?
73. Kiko bo ta mira den kuminsamentu i kabamentu di aña, pero nunka meimei di aña?
74. Ryan i Bryan ta ruman. Nan tin mesun mama i tata. Nan a nase den mesun kamber, riba mesun dia. Pero Bryan a nase 6 minüt despues di Ryan. Tòg nan no ta oochi. Kon por ta?
75. Nan a kaba di traha 100 kas den Kaya Sòldachi. E fèrfdó ta bai fèrf e numbernan di kas riba e portanan. Riba e promé porta e ta fèrf 1, riba e di dos 2, riba e di tres 3, i asina e ta sigui te na e último kas. Kuantu biaha e fèrfdó tin ku fèrf e sifra 9 riba e portanan?
76. Kiko por kore sin move?
77. Den kurá di bisiña tin un baki grandi kankan di awa. Kiko bo por hinka aden pa hasié bashí?
78. Kua kabai no por kore duru?
79. Bo por tum’é, bo por pèrd’é. E no ta para warda bo, pero bo por bai kuné sí. Kiko e ta?
80. Ora mi ta trahando ta hasi kalor i ora mi ta liber ta hasi friu. Kiko mi ta?
Wega di charada
Kontesta
1. Awaseru
2. Bo man robes
3. Tur hende, pasobra un kas (ariba ku abou) no por bula.
4. Webu
5. Bela
6. Nan ta tres hende. Un tawela (e promé tata), e tawela su yu (esaki ta e di dos tata i e promé yu), e tawela su ñetu (e di dos yu).
7. Dos: banda paden i banda pafó.
8. Skèr
9. Tur luna tin (por lo ménos) 28 dia.
10. Bo nòmber
11. Lèter m
12. Charada
13. Lèter w
14. Sombra
15. Tempu
16. Tur dos ta pisa 1 kilo.
17. Pasobra áwaseru no ta kai.
18. Lèter a
19. Solo
20. Alfabèt
21. 5 yu
22. T’ami mes.
23. Fli
24. Lèter s
25. Anasa
26. Niun hende no ta gaña. E dòkternan ta muhé i Quincy ta nan úniko ruman hòmber.
27. Lèter a
28. Edat
29. Kandela
30. E ta hungando dam ku Raiza. (Bo no por hunga dam bo so.)
31. Lèter a
32. David
33. Nilo ta barbero.
34. Biña no ta krese.
35. Un mapa
36. Mesa, kama
37. Awe
38. 1. Despues ku bo hinka un webu, e makutu no ta bashí mas.
39. Futuro
40. Bo tata
41. Mount Everest mes. Promé ku a deskubrié, e tabata eksistí kaba.
42. Karbon
43. No ta un pregunta. E palabra kiko tin 4 lèter, e palabra(nan) tin biaha tin 8 lèter i e palabra nunka tin 5 lèter.
44. Skèr
45. Kusinchi
46. Stampia
47. Paraplü
48. Hanskun
49. Awa
50. Sèn / Tempu
51. Jaguar ta un outo. Bo por kore drenta e outo 🙂
52. E porta di outo.
53. Spil
54. Un pa un.
55. Dou
56. Ambulans no ta paga kandela.
57. 10 minüt
58. 5 dede / 4 dede i un dùim
59. 57 aña
60. Kandela, blas
61. E bòm mes.
62. E ta pisa karni.
63. E palabra robes
64. Kuchú, fòrki, kuchara, tayó.
65. E dòkter ta e mama.
66. Dos beibi
67. Lèter g
68. Otrobanda
69. Pasó si nan tira e webunan, nan ta kibra.
70. Den awa
71. Un (pida) palu
72. Tin solamente un Papa di Roma
73. Lèter a
74. Kontesta 1: nan no a nase na mesun aña. Kontesta 2: nan ta triyiso.
75. 20 biaha. 9, 19, 29, 39, 49, 59, 69, 79, 89, 90, 91, 92, 93, 94, 95, 96, 97, 98, 99.
76. Nanishi
77. Un buraku
78. Kabai di awa
79. Tempu.
80. Her’i strika / Lusafé, suafel / Karbon etc.


text:
Competencia di Trios Damas a sigi na Cali
Kamilah, Thashaina y Jeadine a cuminsa nan partido
Despues cu Thashania Seraus a ricibi su medaya di Oro na Cali, e weganan di Trios a sigi na e Coliseo de Bolos.
Akinan e trio di Kamilah Dammers-Naddall, Thashaina Eliza Leandra Seraus hunto cu Jeadine Luidens a cuminsa cu nan partido.
E trio a logra un total di 3708, cual a laga nan na un di 6 puesto den e competencia. Despues di 3 evento, Thashaina ta liderando e ranking overal cu un total di 4184 pin.
Manjan e trio di caballeros lo tin nan competencia caminda cu Jonathan Bremo, Valentino Jacobs hunto cu Elias Halabi lo mira acion.


text:
Bonchi Kora ta un kuminda ku antes nan ta kushine riba un djaluna pasombra eta trese sen henter siman den kas.
Ingredienten:
1 saku di bonchi kora
1 liber di karnisá
1 liber di rabu
1 siboyo grandi
1 theelepel di nutmeg
1 kuchara di kome kune di manteka
3 djente grandi di konoflo Suku segun smaak
Preparashon:
E dia prome ku kushina e Bonchi Kora ta pone e karnisá i rabu freska. Si ta desea ta pone e bonchi tambe muha. Ora ta bai kushina ta laba e karnisá i rabu un biaha (korda nan mester ta kortá na pida pida) i pone nan herebe. Den un otro wea ta pone e bonchi tambe herebe ku su konoflo. Ora e bonchi a herebe ta basha e awa afo.
E ora ey ta pone e siboyo, e nutmeg, e karninan huntu ku e bonchi. Ta basha awa kajente mas o menos kuater dede riba e kontenido i laga e Bonchi sigi kushina. Ta check e bonchi konstantemente i ta basha mas awa, segun ku e seka. Ora e karni bira moli, ta pone e suku i manteka i lele e bonchi un tiki. Ora ta kla ta laga e bonchi un tiki asina mas na kandela pa e djis mara un poko. Asina nos Bonchi Kora ta kla. E Bonchi Kora aki ta baha bon ku sea funchi, aros i hasta ku pan.
Tip: Tin hende ta pone rookworst tambe aden eta dune un otro smak i hasta nan ta pone kokosmelk aden.


text:
ORANJESTAD – Aruba a yega na acuerdo cu Hulanda cu ta stop e recorte di salario di 5% pa trahadonan publico y semi publico entrante juli 2022. Tambe entrante 1 di januari 2023, ta elimina full e recorte di 12.6%. Asina prome minister Evelyn Wever a sigura den un mensahe televisa diabierna mainta. E mandatario a bisa cu e la wordo informa di esaki di e ministerraad na Hulanda di e decision. E decision sinembargo mester wordo concretisa ainda den e Rijks Ministerraad di dia 25 di mei proximo. Algun rato prome, secretario di estado Hulandes Alexandra van Huffelen a informa cu e ta habri riba e tema aki, pero no ainda a papia di e acuerdo, manera cu e prome minister a anuncia despues. Mes momento, cinco sindicato tabata den un conferencia di prensa riba e marcha di protesta di diamars awor, cu ta trata e.o. e recorte aki pero ta mas general tambe riba tur otro keho.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Willemstad, 4 di novèmber, 2021 – Ayera a inougurá un proyekto spesial ku diseñonan i un historia
koutivante pa hasi e departamentu di mucha mas alegre na Curaçao Medical Center (CMC). Den e historia i
e pinturanan, e ‘Prikichi’ Docter Pedro ta hiba bo na diferente paisahe bunita di Kòrsou i sera bo konosí ku
e animalnan ku ta biba aki. E tres organisashonnan ku a uni forsa pa hasi esaki posibel ta Ronald McDonald
House Charities (RMHC) Curacao Foundation, Stichting Mucha pa Mucha i Stichting CliniClowns Curaçao.
Danki na e sosten finansiero di Stichting Johannes Bosco, Fundashon Abram E. Salas, Representashon di
Hulanda na Kòrsou i RBC bank a logra di hasi e proyekto aki posibel.
“E Departamentu di Mucha, meskos ku tur departamentu di e hospital, ta trahá den un forma hopi bunita i
modèrnu, pero tabata falta un tiki mas poko koló pa trese alegria na e muchanan i nan mayornan. E
aspekto aki ta benefisioso durante un estadia den hospital,” segun Claudia Rigaud, direktora di RMHC.
Huntu ku Arkitekto Omar Zimmerman (dirigente di e proyekto) i Hirons Caribbean (tim di diseño) a duna
forma na e ideanan. “Nos ta hopi orguyoso ku e resultado”, Marina de Miranda, fisioterapista i representá
Fundashon Mucha pa Mucha, ta agregá.. “Esaki ta sigur un kambio grandi pa nos ku ta traha den kuido i ku
tur dia ta aktivo den e Departamentu di Mucha. Nos por usa e murayanan aki na un forma dibertido pa
hasi investigashon i ehersisio ku mucha.


text:
Aruba, mi pueblo, nos ta na un cruzada caminda nos escogencia dia 25 di juni proximo lo determina e rumbo cu nos ta haya cu nos y nos pais merece.
E ultimo aña aki sigur a revela nos potencial maximo den adapta, reahusta y reinventa nos mes usando cada recurso di nos balor humano den un realidad nobo. Un realidad nobo cu sigur ta conoce su retonan pero tambe ta trece oportunidadnan di crecemento personal pa nos cada un y nos dushi isla.
Pa por haci uzo maximo di e oportunidadnan aki, nos cada un mester e plataforma y espacio necesario pa nos ekipa nos mes cu habilidad y conocimento nobo y asina duna honor na e creatividad y talentonan cu nos cada un a wordo bendiciona cune.
E diseño personal di bo futuro merece di wordo carga cu e seriedad necesario pa expande bo horizonte y oportunidadnan pa asina crea un bida digno di bo potencial. Bo educacion ta un parti primordial di bo bida. E ta simbolisa e comienso di cada meta, e motor di cada logro y e derecho cu bo ta duna bo mes tur dia pa cuminsa di nobo.
Nos educacion y e bon uzo di nos talento no tin edad, mescos cu potencial di nos cada un no tin un comienso ni fin. Pa por crea un futuro y crecemento economico sostenibel, fortifica nos norma y balornan, engrandece nos cultura y crea base pa innovacion y invencion, nos fundeshi cu ta nos capital humano mester ta solido y resiliente.
E solides y resiliencia aki nos ta logra ora cu hunto nos ta anticipa, analisa, evalua y resolve cada reto nos dilanti y ta tuma e curashi pa re-diseña nos presente y futuro cuminsando na nos mes y aportando colectivamente na bienestar general riba nos isla. Cu vision riba desaroyo personal y colectivo nos lo aporta na fortalece nos isla y prepara nos mes pa cualkier reto nos dilanti.
Bo confiansa den mi persona, ta un paso tuma pa re-diseña y reconstrui bo futuro y e futuro cu nos tur merece. E ta bo oportunidad pa laga bo bos resona, bo bienestar wordo amplia y defendi, bo oportunidadnan realmente wordo crea y brinda. Bo sosten ta nifica bo aporte na un desaroyo sostenibel caminda cada ser humano den tur su facetanan, nos cultura, nos medio ambiente y nos derechonan ta wordo respeta y representa.
Aruba, mi pueblo, diabierna awor ban crusa e crusada hunto y scoge pa hunto diseña, vocifera y lidera den nos presente y e futuro nos dilanti.
Di curazon, danki pa bo confiansa y sosten.
Bo humilde sirbidor, Gerlien Croes.


text:
Kralendijk- Entrante djaluna 14 di yüni residentenan di Boneiru, Saba i St. Eustatius kompletamenté bakuná awor aki tambe por bula bai St. Maarten, sin ku mester hasi un tèst di PCR promé ku e biahe.
Esaki Minister di Salubridat Públiko di St. Maarten, Omar Ottley, a anunsiá. Pa por biaha sin nesisidat di tèst mester a pasa e di dos bakuna no ménos ku 2 siman promé ku e fecha di biahe. E regla ta konta pa e residentenan di St. Maarten mes tambe.
Tambe ta nesesario, promé ku e fecha di biahe, pa yena un deklarason tokante salú riba e wèpsait di gobièrnu di St. Maarten. Hasiendo esaki i yenando e detayenan, entre otro di bakunashon, e sistema lo saka un kódigo QR, ku kual e pasahero por kuminsá su biahe sin problema.


text:
Orashon djabièrnè 4 di novèmber 2016
Rumannan, boso tur huntu, imitá mi i fiha boso bista riba esnan ku den nan andá ta sigui ehèmpel ku nos a duna. Pasobra mi ta bolbe ripití, ku awa na wowo, loke mi a bisa boso hopi bia kaba: tin hopi hende ta biba manera ta enemigu di Kristu su krus nan ta. Nan lo kaba den pèrdishon; nan barika a bira nan dios; nan ta orguyoso di nèt e kosnan ku mester ta un bèrgwensa pa nan! Ta riba kos di mundu so nan ta pensa! Ma nos patria ta den shelu; fo’i djei nos ta warda nos Salbador, Señor Hesu-Kristu, bini! E lo transformá nos kurpa mizerabel den kurpa glorioso, meskos ku esun di djE. Pa hasi esei lo E usa e poder ku E tin pa someté tur kos na su outoridat.
Filipensenan 3_1:17-21


text:
Deklarashon di garantia
Pa medio di pone su firma bou di e deklarashon di garantia e persona ku ta para garantia ta deklará ku por rekuperá tur gastu pa Entidat Públiko Boneiru ku ta surgi for di e periodo di estadia di e estranhero, kaminda tambe ta inkluí e gastunan di biahe di un estranhero pa un lugá pafó di Boneiru, for di e persona ku a para garantia. Mayoria biaha ta usa un deklarashon di garantia pa laga un konosí of miembro di famia ku ta biba den un pais ku obligashon di visa, bin bishitá Boneiru pa un periodo kòrtiku. E persona ku ta para garantia ta keda responsabel pa e persona ku el a para garantia p’e durante e periodo pa kua a duna un visa (i eventual prolongashon di esaki) i tambe pa e periodo ku e estranhero a permanesé di forma ilegal na Boneiru despues ku su periodo di visa a vense.
Kiko mester trese
Pa formulá un Deklarashon di garantia e persona ku ta hasi petishon mester mustra e siguiente dokumentunan:
Di e persona pa kende a para garantia:
· Prueba di identidat (pasport, sédula òf reibeweis);
· Kopia di e dokumentu ku ta indiká estado sivil di e persona pa kende a para garantia (si e ta kasá, un akta di matrimonio);
· Adrès kaminda e ta biba.
Di e persona ku a para garantia:
· Prueba di identidat (pasport, sédula òf reibeweis)
Gastu
Den aña 2021 e gastu pa hasi petishon pa un deklarashon di garantia ta $26,54.


text:
Aruba
Mervin Wyatt Ras: Ta primordial pa evita hoben cay den criminalidad
Parlamentario drs. Mervin Wyatt-Ras ta trece padilanti cu durante un dia cu diferente reunion, fraccion di AVP a entrega un carta cu peticion pa yama un reunion publico encuanto di e medida di eigenbijdrage y austerisacion di lista positivo di remedi.
Wyatt-Ras ta sigui menciona cu parti mainta a reuni cu tres instancia regardando criminalidad y castigo pa hobennan(jeugdstrafrecht). A reuni cu KIA, Stichting Reclassering en Kinderbescherming y Sociale Zaken.
Aki cada instancia a duna nan presentacion.
Prevencion ta keda e yabi importante pa evita cu hobennan ta cay den e trayecto hudicial y sigui den e trayecto aki. Ta necesario pa hues tene cuenta cu circumstancia individual di e hobennan ora di castigo. Castigo mas halto no ta garantisa cu e hoben no ta bolbe comete actonan di criminalidad.
Hobennan bou guia di Reclassering pa 50% ta dropouts y 65 % ta bin di famia cu ta consisti di un solo mayor of mayor soltero. Ta haci uzo mas y mas di sanccionan alternativo entre otro trabou pa comunidad. Tin ademas castigo di trabou y leerstraffen.
Wyatt-Ras ta haya necesario cu ta haci un investigacion di e tipo di problematica cu ta haci cu e hobennan ta drenta den e circuito di criminalidad. Uzo di droga tambe ta un aspecto. Pasobra ora nan sali bek y bay den nan famia cu e mesun problematica ta cay bek. Tin di e mayornan tambe ta den criminalidad of ta bende droga door di cual e hoben cu no por haya trabou door di stigmatisacion tambe ta sigui den mesun patronchi y ta bay bende droga of anda cu mesun amigonan cu ta influenci’e negativo y push’e bek den criminalidad.
Necesario segun Wyatt-Ras ta registracion di e muchanan den categoria di risico y monitorea nan. A inverti 36 miyon florin den un Crisisplan pero no a haci nada na registracion y ni cooperacion entre e instancianan.
Ta necesario p’e instancianan sali for di nan isla y uni mas cu otro pa por atende e problematica di nos hubentud. Ta necesario pa nos comunidad cambia su forma di pensa pa loke ta trata e hobennan cu a haya nan mes confronta cu husticia. Mester kita e stempel/stigma riba e hoben.
Den KIA ta necesario mas atencion pa e hoben y su necesidadnan, mas profesional specialisa riba e tereno di hubentud y opleiding pa forma hobennan den bon direccion.
En bista cu e gastonan pa un hoben deteni y permanence den KIA ta casi 100.000, ta necesario y urgente pa inverti den prevencion en bes di laga yega asina leu cu hobennan ta end up den KIA.
E di dos reunion cu a inicia atardi, tabata referente e relatonan di e reaccionan y preguntanan di diferente fraccion riba e dos leynan di reino RAft y COHO. Parlamento lo manda nos reaccion pa Hulanda. Ta lastima cu Hulanda a duna asina tiki tempo pa bin cu reaccion. E leynan di reino menciona ta mina autonomia di nos pais y ta haci nos rol como parlamento uno suak y insignificante. Nos fraccion ta contra di ambos ley.
A conclui e dia cu e reunion cu director y profesionalnan di AZV tocante nan relato financiero, eigenbijdrage y positieve lijst. Durante e reunion Wyatt-Ras a trece padilanti cu awor cu entrada di AZV, despues di e temporada di COVID, a cuminsa aumenta dor cu mas hende tin empleo y e entrada di primanan y BAZV a aumenta, por tene cuenta cu nos pueblo cu no tin pan ni pa come y cu costo di bida halto pa no tuma e medida mas.
E medidanan aki di tres wave lo encera cu ora un ciudadano cu ya no tin suficiente placa den su cartera yega na Spoedeisende Hulp e lo mester paga 15 florin. Ora e yega Huisarstenpost e tin cu paga 15 florin. Na specialista e lo paga 5 florin, na botica 2 florin pa cada receptregel y na laboratorio 1 florin pa cada test.
Si suma tur esaki ta hopi e pashent mester paga. Wyatt-Ras a tuma nota di declaracion di director di AZV encuanto cobramento di BAZV y e ta urgi tur hende pa pidi nan recibo of slip ora nan paga pa yuda cu control di pago di BAZV. Aki sigur cu lo por haci mas, segun Wyatt-Ras pa haya entrada pa AZV door di cual no mester bay over na mishi cu cartera di nos ciudadanonan cu ya caba ta bashi.
Tambe segun Wyatt-Ras mester por busca otro formanan pa mehora y corta vet otro caminda, p.e. pa haci compra central di medicina, pa mihor cooperacion y referencia di pashentnan pa evita cu mucho lihe un pashent ta pasa pa tweede lijn. Tambe por evalua e estadia di e pashentnan den exterior di cual un cantidad ta keda mucho dia, hasta luna y aña den exterior sin ricibi tratamento. Nan tin cu keda warda prome cu haya cuido.
Wyatt-Ras a puntra tambe tocante sociaal vangnet y si AZV ta na altura si lo bin un vangnet social pa esnan di menos recurso. Ademas el a cuestiona cu no ta tene cuenta cu stakeholders cu a trece padilanti na Parlamento y. Minister cu nan no ta equipa pa cobra pashent nan cual ta trece cun’e extra trabou administrativo y preocupacion cu ne. Tin cu evita klassezorg y cu cuido ta bay atras netamente awor cu covid a trece cu ne diferente consecuencia negativo di salud pa e pashent.
Wyatt-Ras a menciona alabes cu Raad van Advies ta cuestiona cu no ta aclarea con introduccion di eigenbijdrage lo tin un remmende werking riba crecemento di gastonan di cuido. Ta menciona cu gobierno ta consciente cu di loke ta menciona den literatura cu eigenbijdrage por conduci na zorgmijding. A pidi aclareacion riba esaki.
Wyatt-Ras ta trece dilanti cu ya caba e landsbesluit pa regla e medidanan di eigenbijdrage y austerisacion di lista positivo di remedi a drenta Parlamento y segun ley lo mester keda den parlamento pa dos siman y despues di dos siman lo ehecuta e landsbesluit. Fraccion di AVP ta haci un peticion na presidente di parlamento pa yama un reunion publico den presencia di minister di salubridad pa por discuti tocante e LB.
Ta importante pa pueblo ta na altura di e medidanan di eigenbijdrage y austerisacion di e lista di remedi cu gobierno lo impone y sin ningun sosten pa esunnan mas vulnerabel den nos comunidad. Fraccion di AVP no ta di acuerdo pa introduci e medidanan aki. No por saca mas for di cartera di nos ciudadanonan.


text:
The content originally appeared on: Diario
Relaciona cu Siman di Archivo
ORANJESTAD (AAN) – Diamars mainta personal di Archivo Nacional Aruba a ricibi alumnonan di 6de klas di Colegio Conrado Coronel. Esaki ta relaciona cu Siman di Archivo y Campaña 3-C, TRECE.
E alumnonan hunto cu jufrouw y meneer a haya un recorido den e Exposicion “Aruba den Machin di Tempo”, caminda e alumnonan por a wak un colecion unico di potretnan di e Aruba di antes y e ubicacion actual, aña 2022, di unda e potret a wordo tuma den pasado.
Asina e alumnonan a wak e historia y desaroyo di Aruba. Tambe a presenta un video na e muchanan di tempo di refineria Lago cual a crea hopi cupo di trabao pa hendenan y asina nos pais a desaroya grandemente. A sigui cu un splicacion con e proceso na momento cu ricibi documentonan, e trabao con pa warda, cuida y proteha e archivo cu tin balor historico. A splica e alumnonan con e proceso ta pa restaura buki y documentonan cu balor historico.
Por ultimo a duna e alumnonan un splicacion riba “stamboom” familiar. E alumnonan y docentenan a keda masha contento di por a bishita Archivo Nacional Aruba y conoce mas di nos archivo nacional.
Archivo Nacional Aruba kier a gradici Colegio Conrado Coronel pa e bishita y ministerio di cultura pa a facilita e bishita.


text:
Pa nos Pais para bek riba pia, comercio y tur trahado mester para bek riba pia
Gobierno di Aruba 9 di november ultimo a anuncia cu pamotibo cu Hulanda a nenga nos Pais e sosten di likidespa resto di aña 2021, cu Gobierno ta hay’e obliga di para e ayudo di FASE. FASE primeramente lo tabata pa un duracion di 3 luna pero cu e keda prolonga pa un total di 20 luna incluyendo e ultimo luna aki di november 2021. E situacion precario financiero di Pais Aruba no ta duna Aruba e forsa financiero mas pa por sigui paga FASE. Pues a yega e momento awor si, pa nos tur lanta para riba nos pianan. Nos tur hunto haci esaki, ta nos tur hunto lo pusha Aruba den e direccion di e progreso cu tanto nos tadesea.
Gabinete Wever Croes 1, na multiple ocasion a sa di salina vanguardia di nos pueblo trahado. Desde 2017 Minister Glenbert Croes na dos ocasion a aumenta salario minimo te na AWG 1815,35 na 2020. Despues cupandemia a bati na nos porta, mesora Gobierno di Aruba a introduci FASE cu a otorga un ayudo financiero na tur esunnan cu a perde trabou na balor di 950 florin mensual. Ademas di esaki Minister Glenbert Croes for di presupuesto di su Ministerio a contribui cu 750 mil florinna Fundacion pa Nos Comunidad pa por yuda nos hendenan cu pakete di cuminda. Gobierno di Aruba a introduci subsidio di salario te na un 60% garantisandobo cupo di trabou evitando un retiro laboral masal. A pesar cu inicialmente FASE lo tabata solamente pa 3 luna, november 2021 Gobierno di Aruba ta cumpli cu su di 20 y ultimo pago di FASE.
Hopi ta e comentarionan eyfo cu companianan kier paga salario minimo so. Salario minimo ta casi e dobel di e FASE.
E realidad amargo ta cu comercio y trahado a sufri daño y perdida enorme pa via di e pandemia ocasiona paCOVID19. Trabounan cu antes tabatin, ya no ta existimas. Espacio financiero cu antes tabatin, ya no t’ey mas. Ademas di tur e apoyo cu Gobierno di Aruba a brinda, recientemente a drenta na vigor e codigo civil nobo cu tatrece mas beneficio y proteccion pa e trahado.
Pero ta e dignidad y privilegio di por tin un trabou. E ehempel na nos yiunan cu a pesar cu e situacion ta dificil, nos ta lucha y sigui lucha pa por progresa. Y cu mañannos por conta nos yiunan di e momentonan dificil cu a hiba nos na e victoria den nos bida personal.